**HÉVÍZ VÁROS POLGÁRMESTERE**

8380 Hévíz, Kossuth Lajos u. 1.

Iktatószám: SZO/32-5/2016.

Napirend sorszáma:

**Előterjesztés**

**Hévíz Város Önkormányzat Képviselő-testülete**

**2016. február 25-ei nyilvános ülésére**

**Tárgy:** Hévízi Sportkör beszámolója a 2015. évi tevékenységéről

**Az előterjesztő:** Papp Gábor polgármester

**Készítette:**  Bencsik Péter elnök

**Megtárgyalta:** Pénzügyi, Turisztikai és Városfejlesztési Bizottság

Oktatási, Kulturális és Sport Bizottság

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**1.**

**Tárgy és tényállás ismertetése**

***A HÉVÍZI SPORTKÖR 2015. ÉVI SZAKMAI BESZÁMOLÓJA***



Készült: 2015.12.15

Készítette: Bencsik Péter, Hévízi Sportkör elnök

A költségvetés elfogadása után az éves munkaterv szerint végezte mindenki a munkáját. Ebben az évben már jelentősen látszott a befektetett munka eredménye, és a napi működés, működtetés mellett volt időnk egyéb, fontos feladatokkal is foglalkozni.

Kiemelt sportrendezvények kerültek megrendezésre Hévízen a 2015-ös évben:

Augusztus 29: Zalai Tájfutó Verseny

Szeptember 11-13: CEC (Közép Európa Kupa ) döntő-íjászat

2015. október 2 – 10: 2015. évi Hévíz Város Kupája Nemzetközi Egyéni Sakkbajnokság

December 2-5: Felnőtt Férfi Országos Ökölvívó Bajnokság

A nyári és őszi időszakban a centerpálya karbantartása tovább folytatódott: szellőztetés, homokszórás, felülvetés. Az őszi időszakban jelentős, saját erőforrás átcsoportosítással karbantartási, felújítási munkákat végeztünk el.

Kiemelt feladat a 2014/2015 évi TAO elszámolás, illetve a 2015/2016 évi TAO pályázat benyújtása. A 2014/2015 éves TAO pályázataink mind kézilabdában, mind labdarúgásban sikeresek voltak.

|  |  |  |
| --- | --- | --- |
| ***PÁLYÁZATOK*** | | |
|  |  |  |
|  |  |  |
| **2014/2015** | TAO Labdarúgás | 32 753 542 Ft |
|  | TAO Kézilabda | 38 962 042 Ft |
|  | MÖSZ | 1 752 000 Ft |
| **2015/2016** | TAO Labdarúgás | 41 073 014 Ft |
|  | TAO Kézilabda | 20 332 249 Ft |

Az elnyert TAO pályázathoz szükség volt az Önkormányzat segítségére, hogy a lehetséges támogatókat megkeresve egy prezentációt tartsunk, tájékoztatást adjunk a lehetőségekről, célokról. Ennek következményeképpen a keretforrások feltöltésre kerültek.

Forrással rendelkezünk a Hosszúföldekre tervezendő sportcsarnok tervezéséhez.

A 2015 évben 36 Elnökségi Határozat született.

A 2015.05.29-i közgyűlésen a választmány elfogadta a Sportkör 2015. évi költségvetését, a 2014. évi szakmai beszámolóját, és a 2014. évi egyszerűsített beszámolót - könyvvizsgálói jelentést.

Az elkészült létesítményeket nemcsak a helybeli és környékbeli lakosok használják, hanem szerves része kell, hogy legyen a turizmusnak is, a szállodák, szállásadók ajánlásában is egy plusz szolgáltatásként.

Bízom benne, hogy a lehetőségek bővülésével egyre többen választják a mozgás valamilyen formáját, egy jobb és egészségesebb életmód érdekében.

A társadalmi szerepvállalás terén is jelentőset léptünk előre. A város, és talán a térség legnagyobb civil szervezeteként társadalmi felelősségvállalás szerepében is helyt kell állnunk.

Adománygyűjtést (tanszer, irodaszer) szerveztünk az Illyés Gyula Általános és Művészeti Iskola tanulói részére.

Adománygyűjtést szerveztünk a határon szolgálatot teljesítő katonák és rendőrök élelmezésére.

Cipőbörzét szerveztünk a sportegyesületen belül a szülők terheinek csökkentése céljából.

Mérkőzésmezeket adtunk át az óvoda, általános iskola és gimnázium vezetői részére.

Kiemelt feladatnak, lehetőségnek lehet tekinteni a sport-rehabilitáció terén elindult folyamatot.

A Szent András Gyógyfürdőkórházzal együttműködve egy PILOT projekt indult, a kézilabda felnőtt és junior játékosainak közreműködésével. Itt egyéni felmérések, állapot elemzések történnek, és a diagnózis alapján személyre szabott kezelések, kúrák kezdődnek. Fontos, hogy nemcsak a sérült játékosokkal foglalkoznak, hanem megelőzés, állóképesség-javítás céljából az „egészséges”sportolókkal is foglalkoznak.

A Hévízi Sportkör, és a sportot szeretők, igénylők nevében szeretném megköszönni Papp Gábor Polgármester Úrnak és Hévíz Város képviselőtestületének támogatását.

**LÉTESÍTMÉNY ÜZEMELTETÉS**

A 2015-ös évet a karbantartó csoport a tavalyi létszámmal, a megszokott dolgozókkal kezdte meg.

Január hónapban megvalósítottuk az öltöző, folyosó tisztító festését, és a tablók áthelyezését.

Február hónapban sok munkát adott a lehullott hó eltakarítása. Emellett a volt Sportbüfében elbontásra kerültek a pultok, leszerelésre került a falburkolat. A keletkezett lyukak tömítése után megtörtént a helyiség teljes kifestése, így azt tornaszobaként lehetett használni.

Március hónap első felében a pályák bajnoki szezonra való felkészítését végeztük el. A hónap második felében a KSZK-hoz vezető villamos légkábel földkábelre történő cseréjénél a földmunkát elvégeztük ezért a vállalkozónak nem kellett fizetnünk. Ebben a hónapban megtörtént az évi rendszeres munka- és tűzvédelmi oktatás.

Április hónapban az előző hónapban történt katasztrófavédelmi ellenőrzés folyamán feltárt hiányosságokat és nem megfelelősségeket javítottuk, pótoltuk. A visszaellenőrzéskor teljes mértékben megfeleltünk a hatóságnak. Ebben a hónapban megtörtént az ökölvívó terem festése és két ablakventilátor beszerelésével a szellőztetési lehetőség is megvalósult.

Május hónapban a rendszeres karbantartási munkák mellett kicseréltük az emeletre vezető falépcső fordulórészét. Megtörtént az érintésvédelmi időszakos felülvizsgálat.

Június hónapban megjavítottuk a KSZK tetőszigetelését.

Július hónapban a tavaszi bajnokság során megviselt füves pályán történt felújítás, ami szellőztetésből és felülvetésből állt. Ebben a hónapban öt napos edzőtáborozás során edzési lehetőséget tudtunk biztosítani a Soroksár FC NB II. labdarúgó csapatának.

Augusztus hónapban az új bajnoki évhez készítettük elő a pályákat. A rendkívül hőség miatt rengeteg munkát adott a füves pálya, az erősítő pálya környékének locsolása valamit a nagy műfüves pálya hűtése. A Zala megyei Tájfutó Egyesület a stadion környékén rendezte meg a Zala megyei rövidpályás bajnokságot melynek megrendezéséhez is segítséget nyújtottunk.

Szintén ebben a hónapban a KSZK nagy termének felújítása is megtörtént, a repedt tükör, az elkopott padlószőnyeg cseréjével és a terem kifestése is megtörtént.

Szeptember hónapban a volt büfé helyén egy tornaszoba kialakításának végső fázisa is megtörtént a raktárhelyiségben polckészítéssel, a szobában pedig új padlószőnyeg, valamint egy labdatartó megvalósításával. A sportiroda erkélyének burkolatcseréje és a korlátlécek cseréje is megtörtént.

Októberben a fa lépcső és átjáró festése, valamint a cserélendő faszerkezetek előkészítését végeztük el az általános karbantartás mellett.

November hónapban az előző hónapban előkészített anyagokkal megtörtént az átjáró burkolatának, a felső lépcső lépcsőfokainak, és az alsó lépcsőrész teljes cseréje. Az élőfüves pálya téliesítése során elvégeztük a pálya lyuggatását, gödrök, mélyedések feltöltését, valamint felülvetését és téli műtrágyázását.

Az év utolsó hónapjában lefestésre került az öltöző épület ragaljának festése teljes hosszban. Megvalósításra került a sportiroda felújítása festéssel, új padlószőnyeg lerakással és a nyílászárók festésével.

Ez évben számos MLSZ gyermek rendezvény mellett a bajnoki mérkőzések megrendezéséhez biztosítottuk megfelelő állapotban a pályáinkat. A tél folyamán egy rövid edzőtáborozást tartott pályánkon a Ferencváros labdarúgó csapata valamint a VASAS NB II-es csapata itt tartotta mérkőzés előtti edzését a ZTE elleni bajnoki mérkőzés előtt. Május elsején hozzá járultunk a nagy közönségsikert arató Hévíz öregfiúk – Ferencváros öregfiúk mérkőzés rendezéséhez. Augusztus hónapban egy tájfutó verseny lebonyolításában is segédkeztünk. Szeptemberben íjász verseny sikeres lebonyolításához járultunk hozzá. Október hónapban a stadionban került megrendezésre a fokozattan kiemelt kockázatú ZTE FC-Újpest FC Magyar Kupa mérkőzés, melyet maximálisan tudtunk teljesíteni a lehetőségeinkhez képest.

Továbbra is a tőlünk telhető legtöbbet tesszük meg a versenysport, eredményességéért, a szabadidős sport kulturált körülmények közti lehetőségéért, valamint az ide érkező vendégcsapatok legjobb szintű kiszolgálásáért.

**LABDARÚGÓ SZAKOSZTÁLY**

2015.12.01-én Hévízi SK Labdarúgó Szakosztály 233 versenyengedéllyel rendelkező labdarúgót foglalkoztatott.

A Hévízi SK Labdarúgó Szakosztálya 2015-ben közel nyolcszáz eseményt szervezett. Ezen események közül legnagyobb számban természetesen az edzések megszervezése jelentette a legtöbb feladatot. Szinte mindennap több mint 200 labdarúgó tevékenységét kellett összehangolni a rendelkezésre álló infrastrukturális keretek között.

*A Labdarúgó Szakosztály egyéb rendezvényei 2015-ben:*

2015.08.10. Belső edzőképzés,

2015.08.30. Belső edzőképzés

2015.09.17. Kenessey Csaba Torna középiskolák számára

2015.09.20. Bozsik Grassroots fesztivál

2015.10.04. Bozsik Grassroots fesztivál

2015.10.12. Belső edzőképzés, 2015.10.18. Bozsik Grassroots fesztivál

2015.10.22. Bozsik Intézményi program

2015.10.24. Bozsik Torna

2015.10.26. Belső edzőképzés, szakmai

2015.10.28. Szerelésátadás a hévízi iskoláknak, óvodáknak.

2015.10.29-30. Bozsik alközponti válogatott edzések

2015.10.30. Bozsik Torna

2015.11.03. Debreceni

2015.11.06. Bozsik Torna

2015.11.08. Bozsik Grassroots fesztivál

2015.11.15. Bozsik Torna

2015.11.21. Hévízi Téli Kupa U8 (8 csapat)

2015.11.22. Bozsik Intézményi program

2015.11.25. Debreceni 2015.11.28. Hévízi Téli Kupa U10-U12 (8-8 csapat)

2015.11.29. Hévízi Téli Kupa U9-U11 (8-8 csapat)

2015.11.30. Belső edzőképzés

2015.12.07. Belső edzőképzés

**Hévíz SK felnőtt**

1. **Információk a csapatról**

A megyei I. osztályban szerepel a csapatunk. A felkészülést egy bő kerettel kezdtük (távozók és U19) 27-28 fő, végleges keretet 24 fő alkotta, később Fehérvári Gergő munka hiánya miatt távozott, Gubicza Gábor abbahagyta, Szí Péter térdét megoperálták a tavasz végén lesz használható. Csapatszinten az edzéslátogatottság véleményem szerint elfogatható, Nedelkó János sokat hiányzott iskolai elfoglaltságai miatt, véleményem szerint nagyon befolyásolta őt a teljesítményében. Boros Dávid rendszeresen sérültet, vagy iskolai elfoglaltság miatt hagyott ki, véleményem szerint elfogathatónál több edzést. Sipos Zsolt sokat volt sérült.

1. **Rövid értékelés**

Véleményem szerint túl sok pontot veszítettünk, elsősorban tapasztalatlanságunk, éretlenségünk miatt. Látványosabban gyengébb ellenfelek ellen, nagyrészt idegenben nem tudtunk megfelelően reagálni (körülmények, párharcok). A csapatban a fiatal (tapasztalatlan) és az „idősebb” (tapasztalt) játékosok aránya nem jó, emellett mentálisan gyengébb játékosoknak többet kellett szerepelni (játékoskeret). Összességében nem vagyok elégedett.

**Hévíz SK U19 korosztály**

**Információk a csapatról**

Az NBII Észak-nyugati csoportjában szerepelünk, 8. helyen zártuk az őszt.

Az igazolások alapján 16 fővel rendelkezünk, és ehhez 3 felnőtt játékos csatlakozott esetenként hozzánk, és voltak felfelé áramoltatott játékosok is. A rengeteg sérülés miatt sokszor adódtak létszám problémáink. Az edzés látogatottság az iskolai elfoglaltságok, és egyéb családi okok (kifogások) miatt elég rapszodikusan alakult.

**Rövid értékelés**

Nehéz ezt megítélni, de mindenképp eredményességről számolhatok be, mert ennyi lemaradás, és hiányosság mellett egy magasabb szintű bajnokságban úgy gondolom, hogy helyt állt a csapat. Biztató, hogy csapat szinten jó pár játékos felfogásán tudtunk változtatni. Ami az eredménytelenséget illeti, a mérkőzésekre, és edzésekre hozott általános szabályokat hamar elfelejtik! A sok sérülés és hiányzás miatt, szinte egyszer sem tudtunk ugyan azzal a csapattal felállni, és csapat szinten készülni edzéseken sem. Ez mindenképp negatív volt az őszt illetően!

**Hévíz SK U17 korosztály**

**Információk a csapatról**

Az NBII Észak-nyugati csoportjában szerepelünk. 8. helyen zártuk az őszt.

Az igazolások alapján 19 játékossal rendelkezünk. A rengeteg sérülés miatt sokszor adódtak létszám problémáink. Az edzés látogatottság az iskolai elfoglaltságok, és egyéb családi okok (kifogások) miatt elég rapszodikusan alakult.

**Rövid értékelés**

Nehéz ezt megítélni, de mindenképp eredményességről számolhatok be, mert ennyi lemaradás, és hiányosság mellett egy magasabb szintű bajnokságban úgy gondolom, hogy helyt állt a csapat. Biztató, hogy csapat szinten jó pár játékos felfogásán tudtunk változtatni. Ami az eredménytelenséget illeti, a mérkőzésekre, és edzésekre hozott általános szabályokat hamar elfelejtik! A sok sérülés és hiányzás miatt, szinte egyszer sem tudtunk ugyan azzal a csapattal felállni, és csapat szinten készülni edzéseken sem. Ez mindenképp negatív volt az őszt illetően!

**Hévíz SK U15 korosztály**

* 1. **Információk a csapatról**

U 15 II. osztály Észak nyugat csoport 12. helyen áll a csapat. A csapat létszáma 18 fő. Az edzés látogatottság kielégítő 12 -13 fő átlagosan. a játékosok mind fizikailag, mint mentálisan nagyon különböznek jó lenne ha lenne egy közép út. az egyik 80 kg a másik 40 kg vagy az egyik túl pörgi magát meccsen a másiknak meg alszik a tej a szájában. Sok gyerek úgy jön már edzésre, hogy teljesen máshol jár az esze vagy a tanuláson vagy otthoni gondok vagy hogyan éri majd el buszát.

* 1. **Rövid értékelés**

Amit elterveztem a csapattal az utolsó két meccsre azt nagyon kis százalékban és rövid időre tudtam megvalósítatni. Nem tudtam még átadni azt a mentalitást, amit én képviselek a gyerekeknek, mint emberi oldalon, mint a játék terén.

**Hévíz SK U14 korosztály**

1. **Információk a csapatról**

A csapatott 24 fő alkotja! U14 Bajnokságban szerepelnek! Az edzések látogatottsága nem volt rossz, folyamatosan 14-16 fővel tudtunk edzeni. Ezen kívül volt 2 nagyobb sérüléssel bajlódó játékosom is. Amit negatív a számomra, hogy sok volt az iskolai, családi hiányzások mögé menekülés az edzés látogatottságban.

1. **Rövid értékelés**

Azt gondolom, hogy tanuló edzőként nagyon sok tapasztalatot szereztem a gyerekek lelki világáról, motivációjukról és a fociról való elképzelésükről.

Elégedett vagyok velük, hisz fiatalabbak ként és kezdő évükben jól alkalmazkodtak és fogékonyak voltak az új dolgokra. Nem elhanyagolandó, hogy több éles és parázs mérkőzést játszottak. Nagyon sokat kell még fejlődniük és legfőképpen csapat szinten, szervezetségben, de képesnek tartom rá őket.

**Hévíz SK U12 korosztály**

1. **Információk a csapatról**

Az U12-es csapattal augusztustól foglalkozom. Tizennyolc játékossal kezdtünk augusztusban edzeni, december elején tizenötös keretünk maradt. Sajnos az egyik kapusunk megsérült, egy játékos eligazolt, egy pedig abbahagyta a játékot. A tizenöt játékosból 12-14 fővel tudtam átlagosan edzést tartani, ami az elmúlt szezon edzéslátogatásához és létszámához előrelépést jelent. Sajnos minőségben keveset jelent, de mindenképpen vannak pozitív változások minden területen.

1. **Rövid értékelés**

Az edzés morál és az edzéslátogatottsággal elégedett vagyok. Megfelelő létszámban /12-16/ tudtam edzést tartani augusztus óta. A játékosok hozzáállása, szorgalma jó, azonban nagyon sok területen rengeteg fejlesztés szükséges, főleg abban a tudatban, hogy nemsokára nagypályán kell játszani. A lemaradás soknak tűnik, de amennyiben ugyanilyen alázattal és szorgalommal edzenek, akkor nagyobb fejlődés is elérhető egyénenként és csapatként is.

**Hévíz SK U11 korosztály**

1. **Információk a csapatról**

A Hévíz SK U11-es csapat jelenleg 17 játékosból áll.

A nyár elején 20 fő volt a létszám. A nyáron távozott Soós Dominik a ZTE FC-be. Családi okok miatt a focit abbahagyták a Kalla testvérek. Az előbbi játékosok mellett elhagyta a klubot Szakál Dávid, aki a Keszthelyi Haladásba folytatta, és Király Mátyás, aki szintén eligazolt.

Az őszi szezonban 2 játékos csatlakozott hozzánk. Vida Márk, és Boros Levente.

1. **Rövid értékelés**

Azt gondolom, hogy összességében jó félévet zártam. Ezt az értékelést több szempontból érdemes megvizsgálni. Számomra ez volt az első félév edzőként a Hévíz SK csapatában. Az U11-es korosztálynál egységes csapat fogadott. Ott sokat segített, hogy egy családi nappal egybekötött szülői értekezletet tartottunk. A szülők részéről támogatást érzek, amely fontos a gyerekekkel való kommunikáció miatt is. A csapat, és a szülők az általam állított szabályokat elfogadta.

Szakmai részben sokat segített a periodizáció. A játékosokkal sok alap dolgot meg kellett tanulni, pótolni, amire többnyire fogékonyak voltak. A Bozsik tornákon elvárt feladatokat jó arányban teljesítették. Az edzéslátogatottság megfelelő, de a munkát nehezíti a kereten belüli tudáskülönbség az egyes játékosok között.

**Hévíz SK U10 korosztály**

1. **Információk a csapatról**

14 fővel indultunk neki az ősznek. Szeptember, október hónapban csatlakozott hozzánk Horváth István és Éri Zétény Alsópáhokról, így kialakult a jelenlegi 16 fős keret.

Labdarugóink edzéslátogatottsága kiemelkedő, szeptembertől egy – egy hiányzás előfordult, aminek általában családi program az oka. Betegség miatt két hiányzás volt az ősz folyamán, igazolatlant pedig egyszer sem kellett beírnom. Fontos megjegyeznem, hogy a szülők az augusztusban lefektetett szabályokat betartják, mindig informálnak a hiányzásról és az egyéb esetekről is. A Bozsik tornákon mindvégig két csapatot tudtam kiállítani. A tornákra nevezhető játékosaim száma 15 fő, mivel Éri Zétényre nem számíthattam, hiszen szülői kérésre nem szerepelt az őszi tornákon. Három Bozsik tornát hiányzó nélkül teljesítettünk, egy alkalommal két fő hiányzott és egy alkalommal három fő hiányzott. Tornáról-tornára rengeteget fejlődtek és mindig motiváltak voltak a mérkőzéseken. Az első három tornán két egyforma erősségű csapatot állítottam ki, az utolsó két rendezvényre viszont az ügyesebb gyerekekből állítottam ki az egyik csapatot.

Az idei év utolsó tornája a saját rendezésű Téli Kupa volt, amire 10 főt neveztem. A tornán látottakkal nagy részben elégedett voltam, a hibákat, amikre fény derült elkezdtük az edzéseken javítani. A csoportmérkőzéseket kapott gól nélkül megnyertük és végül a negyedik helyen zártuk a tornát.

1. **Rövid értékelés**

Rendkívül eredményes idényt hagyunk magunk mögött, rengeteget fejlődtünk. Ami számomra nagyon szembetűnő, hogy akik le voltak maradva a többiekhez képest, Ők szépen felzárkóztak. Tornáról-tornára alakult a játékunk, nagyot léptünk előre labdakihozatalban, harcosságban, szervezettségben és a coerver gyakorlatok miatt a labdaérzékelés fejlődésük is megfigyelhető. A periodizáció ütemét, feladatait tudtuk tartani, csak az átadás – átvétel és a kényszerítő játék az, amit nem tudtunk maradéktalanul teljesíteni. Ez az elem, amiben leginkább el vagyunk maradva a megkívánt minőségtől és ez megmutatkozott a Téli kupán is. A játékosaim hozzáállásával, edzéslátogatottságukkal nagyon elégedett vagyok. Véleményem szerint ez egy kiváló korosztály, amiből több tehetség is kinőhet, ha tudatosan és lelkiismeretesen dolgozunk velük tovább.

**Hévíz SK U9 korosztály**

1. **Információk a csapatról**

Herbály Gábor kollégám edzette csapatot vettem át, jó alapokkal rendelkeznek.

A létszám folyamatosan emelkedett, az augusztusi edzéseken kevesebben voltak, de az iskolakezdés után ugrásszerűen megnőtt a létszám. Több gyermek a nyári focitáborokon felbuzdulva jelentkezett edzésre. Szorgalmi időszakban átlagosan 12-14 gyermek edzett alkalmanként. A heti két edzésbe sok elsajátítani való edzésanyagot kellett besűríteni, a hibajavítást maximálisan szem előtt tartva.

Edzéseken több alkalommal kellett a technikai és a taktikai jellegű feladatoknál differenciálnom (3-4 csoport is kialakítható az eltérő biológiai és szellemi érettség figyelembe vételével). Több alkalommal jött segíteni Vida Bence kollégám, de Herbály Gábortól is sok segítséget kaptam.

Összességében elmondható, hogy több tehetséges gyermek, nagy alázattal vett részt az edzéseken, igyekeztem belőlük a legtöbbet kihozni.

A Bozsik Grassroots Fesztiválokon (5) mindig minimum 12 fővel képviseltük a korosztályt. A gyermekek örömmel jöttek és mindig megfelelő felszerelésben léptek pályára. Külön köszönöm a tornákon kollégáim segítségét.

A Téli Kupán jól teljesítettek azok a gyerekek, akik lehetőséget kaptak. Több kiemelkedő teljesítmény is akadt.

1. **Rövid értékelés**

Véleményem szerint - rengeteget dolgozva, de még több feladat előtt állva eredményes szezont zártam, mert: - a gyermekekkel megtaláltam a közös hangot, szeretnek edzésre járni, fontosnak tartják a tornákat, folyamatos fejlődés figyelhető meg, egyre inkább CSAPAT-tá válunk, igyekeztem a periodizációt betartani, könnyebb volt akkor, mikor Vida Bence kollégám ott volt, mert gördülékenyebben mentek a gyakorlatok.

**Hévíz SK U8 korosztály**

1. **Információk a csapatról**

Az U8-as korosztályban 12 gyermek jár rendszeresen foglalkozásokra, az edzéslátogatottság 80% körül alakult (egy edzésen 9-nél kevesebben nagyon kevésszer voltak). 4 Bozsik Grassroots fesztiválon és 1 teremtornán (Hévízi téli kupa) voltunk.

A csapat 33%-a (4 fő) U7-es korosztályhoz tartozik, a nálam edződő U8-as korosztályhoz tartozó gyerekek létszáma 8; 4 fő U8-as korú gyerek pedig az U9-ben edződik

1. **Rövid értékelés**

Mivel egy átlagosnál fiatalabb csapatot kaptam meg év elején, így fegyelmezéssel, magyarázással, magatartással, kapcsolatos problémákkal teletűzdelt első hónapom volt. E tekintetben eredményes félszezont zártam, én erőteljes javulást látok a gyerekek viselkedésében.

Technikailag is fejlődtek a gyerekek, bár kicsit lassabb ütemben, mint én azt vártam. Ezt is eredményesnek értékelem.

Taktikailag viszont eredménytelen félszezonon vagyok túl, mert a tanult dolgokat fejben, szóban tudják a gyerekek, de a pályáról ez nem tükröződik vissza, és sok olyan dolgot csinálunk a pályán, amit már nem lenne szabad.

**Hévíz SK U6/7 korosztály**

1. **Információk a csapatról**

A szezont 6 kisfiúval kezdtük közülük az egyik csak végig sírdogálta az edzést a szülő ölében és 1 alkalom kivételével nem lehetett rávenni, hogy beálljon az edzésre. A többi 5 fiú közül ketten még nem töltötték be a 4. életévüket. Hárman 2009-esek, de egyikük csak idén kezdett el edzésekre járni.

A sírdogáló kisfiú abbahagyta az edzésre járást, az egyik 4 évesnél fiatalabb kisfiú szüleinek szeptember végén azt tanácsoltam, hogy kicsit később próbáljanak meg újra edzésre járni, mert most még nem érett meg rá.

Szeptemberben csatlakozott hozzánk még 3 kisfiú. Kettő 4 év alatti és egy 5 éves. Az egyikük csak heti 1 alkalommal járt, majd október közepén abba is hagyta az edzésre járást.

Október második hetében érkezett még egy 6 éves kisfiú az egregyi óvodából.

Így alakult ki egy 7 fős társaság, akik rendszeresen jártak edzésre.

A hét kisfiú képességeket tekintve nagyon eltér egymástól. Van egy kiemelkedő képességű, egy majdnem olyan ügyes 3 közepes és két kicsi.

November végén jött még két 4 éves kisfiú, akiről még nem tudni, hogy maradnak-e. A csapatunkra sokkal jobban ráillene az U6-os, vagy inkább U5-ös jelző, mint az U7-es.

1. **Rövid értékelés**

A gyereke fejlődése egyértelmű. Az U7-es korosztálynak megfelelő elvárást nem értük el. Igaz, hogy csak névleg vagyunk U7-esek.

A szezon közben érkező gyerekek miatt a fejlődés sem volt töretlen, hiszen az újaknak kell egy kis idő, míg megszokják a rendet és elérik azt a szintet, hogy a különböző feladatokat végre tudják hajtani.

**Hévíz SK kapusok**

1. **Információk a csapatról**

A szakosztály 10 éves kortól foglalkozik külön is a kapusokkal. U10-U12: 5 fő, U14-U15: 3 fő, U17-U19: 4 fő, Felnőtt: 2 fő. Edzéslátogatottság jó.

A felnőtt csapat kapusedzésein rendszeresen részt vehettek az U17-U19 kapusai.

1. **Rövid értékelés**

A 2015-16-os őszi szezonban remekül szerepeltek kapusaink.

Bozsik tornákon, egyéb tornákon rendszeresen díjazzák kis kapusainkat.

Az U14-U15-ös kapusaik több nagyszerű mérkőzést produkáltak.

Az U17-U19-es kapusaink több mérkőzésen is a mezőny legjobbjai voltak. A felnőtt csapat edzéseit rendszeresen látogatják, és ott sem vallanak szégyent.

A felnőtt csapatnál Balogh Márton az osztály legjobb kapusa.

Kapus bakik azért előfordulnak, de minden kapusnál fejlődés tapasztalható.

**Pap Viola – Gyógytornász értékelése**

Nyáron készítettünk egy törzs és medence stabilizáló gyakorlatsort fényképekkel illusztrálva, a gyakorlatokhoz tartozó instrukciók részletes leírásával. A gyakorlatanyag elkészítésének célja a törzsstabilizációs tréning labdarúgó edzésekbe való beiktatása volt. Az elmúlt félévben 13-20 éves sportolókkal foglalkoztam heti két alkalommal, funkcionális izomerősítő gyakorlatokat végeztünk különböző testhelyzetekben, instabil tornaeszközök segítségével.

A törzsizmokat, medence körüli izmokat erősítettük, a rövidülésre hajlamos, sérülékeny alsó végtagi izmokra nyújtó gyakorlatokat végeztünk. Úgy érzem a fiatal sportolókkal sikerült elfogadtatnom ezen gyakorlatok szükségességét,megtanulták a gyakorlatok pontos kivitelezését.

Mindkét alkalommal a tréning elvégeztetése után a sérült labdarúgókkal foglalkoztam. Leggyakrabban a csípő, térd, boka körüli izmok, szalagok sérültek, vannak sportolók, akiknél visszatérő rendszerességgel.

A sérülteket egyénileg tornáztattam, leggyakrabban manuális boka mobilizációt illetve manuális nyújtásokat alkalmaztam.

A meghúzódott izmokra és a fájdalmas ízületek rögzítésére kineziotapet helyeztem fel, ha annak szükségszerűségét éreztem.

A gyakori térd és boka sérülések miatt összeállítottam és videóra felvettünk egy térd és bokastabilizáló gyakorlatsort megelőzés céljából. A prevenciós gyakorlatokat instabil tornaeszközökön végeztük (balansztréner, billenődeszka,jumper). Valamint készítettünk egy videóanyagot tehermentesített testhelyzetekben a boka és térd sérültek rehabilitációjára is.

Hangsúlyt fektettünk a komplex nyújtásokra is, ahol együtt nyújtottuk a törzs, alsó végtag, felső végtag izomláncait. Rögzítettük ezeket a gyakorlatokat is.

Javaslatom a jövőt illetően a meglévő tornaeszközökkel, jó szemlélettel, megfelelő hozzáállással tovább folytatni a megkezdett munkát!

**MEGYEI III.HÉVÍZ SK. II. FELNŐTT**

*1. Beszámoló a szakmai munkáról:*

Az edzéseket heti 2 alkalommal a kis műfüves pályán tartják. Novembertől heti két alkalommal teremben tartják az edzéseket.

*2. Eredményeink a 2015/2016 bajnoki esztendő ősz végén:*

A csapat 12 győzelemmel, egy döntetlennel és egy vereséggel vezeti a Megyei III. osztály Keleti csoportját

***Szakmai vezetői összegzés – Felnőtt korcsoportok –***

A Labdarúgó Szakosztály kiváló teljesítménnyel zárta az elmúlt három esztendőt. A szakosztály felnőtt csapata 2012-2013-as szezonban nem esett ki az NB-III.O. bajnokságból, hanem átszervezték alatta a versenyrendszert.

A csapat átlag életkora közel van a 20 évhez. Pontosan ez a fiatalság erősíti a jövőben való hitet, az igényt a még hatékonyabb és eredményesebb szakmai munka iránt.

A felnőtt csapatunk egy pont hátrányból várja a tavaszi folytatást. Egyértelmű célunk a bajnokság megnyerése és az osztályozók sikeres megvívása után feljutás a Nemzeti Bajnokság harmadik vonalába.

Megyei III.O. csapatunk vezeti a bajnokságot. A csapat egyértelmű célja, hogy egy jó közösséget alkotó csapat legyenek, s saját maguk szórakoztatására játszhassák szeretett játékukat.

Örömteli eredmény, hogy Kása Tamás vezetésével ujjá alakult az Öregfiúk csapata. A szlovén Lendva, a horvát Csáktornya, a szlovák Dunaszerdahely részvételével nemzetközi teremtornán vettek részt Hévízen.

***Szakmai vezetői összegzés – Utánpótlás korcsoportok***

Ezen területen volt a legtöbb változásunk az elmúlt esztendőben pozitív és negatív tekintetben is. Jelenleg 172 játékossal foglalkozunk utánpótlásunk 10 korcsoportjában. Nagy előrelépésünk, hogy U12 korosztályig önálló korcsoportonként zajlik szakmai képzésünk. Nagyon sokan jönnek jelentkezni hozzánk, szeretnének egy sikeres CSAPATHOZ, egyesülethez tartozni.

A 2015-ös év II. félévének legnagyobb szakmai sikere, hogy az U-19 és U-17-es korosztályink két év szünet után újra az Országos Bajnokság II. osztályában szerepelnek! A jövő nagy feladata lesz, hogy a szakmai, képzési szint folyamatos emelésével az utánpótlás rendszer tartósan, stabilan ki tudja szolgálni az NB-III által támasztott utánpótlás versenyeztetési követelményrendszert.

*Versenyrendszereink*:

Az MLSZ Zala Megyei Igazgatósága 2015-2016-os bajnoki szezonban a Zala Megyei I. osztályú férfi felnőtt nagypályás bajnokságban szereplő csapatok részére kötelezővé tette:

U-19, U-17, U-12-U13, U-10-U11, U-8-U-9, U-6-U-7 korosztályok szerepeltetését.

Az U-15 korosztály szerepeltetése ajánlott.

A kötelezően előírt utánpótlás korosztályok mellett a Hévíz SK U-19, U-17, U-15 és U-14 korosztályai szerepelnek az Országos II. osztályú nagypályás bajnokságok Észak-nyugati csoportjaiban.

Előkészítő korosztályaink a Bozsik Program körzeti, alközponti és megyei versenyrendszerében vesznek részt.

**KÉZILABDA SZAKOSZTÁLY**

**- U13 -**

**2015. augusztus - december:**

A csapat gyökeres változások után kezdte meg a szereplését az U13-as gyermekbajnokság Zákányi Bálint „A” régióban. Az edzőváltás és a körülbelül 8-10 játékos eligazolását követően gyakorlatilag új csapat építése volt a feladat.

Az augusztusi jól sikerült kézilabda tábort követően 16 érvényes játékengedéllyel rendelkező játékossal kezdtük meg a szezont. A keretből 5 fő a junior csapatban is szerepel. Szeptemberben Simon Odett iskolai tanulmányainak javítására hivatkozva abbahagyta a kézilabdát. Balogh Janka decemberi leigazolását követően újra 16 fő szerepelt a gyermekbajnokságban, ahol mindenki játéklehetőséget kapott.

Az edzéseket jelenleg 23 kézilabdázni vágyó gyerek látogatja melyből 8 idén kezdte el a sportot.

Az alapszakasz 10 mérkőzéséből 4 győzelem és 6 vereség született. A bajnokságot ezután a Zákányi Bálint régió alsóházban folytatjuk.

**Célkitűzések:**

A célok elsősorban nem eredmény centrikusak. Szeretnénk a megfelelő alapokat lehelyezni és minél több gyerekkel megszerettetni a kézilabda játékot. Továbbá az egyesület célja egy biztos alapbázis kialakítása melyből a felsőbb korcsoportok tovább építkezhetnek. Ezen igyekezetünk a folyamatos létszámnövekedéssel jól is halad. Természetesen a minél jobb szereplés érdekében megtesszük a tőlünk telhetőt.

**Edzésfeltételek:**

A csapatnak heti 3 edzéslehetőség biztosított Hévízen a sportcsarnokban - hétfő, szerda és pénteki napokon, augusztustól-október közepéig 1,5 - 1,5 - 1,5 óra áll a csapat rendelkezésére. Október közepétől a junior csapattal közösen (fél-fél pálya) vannak az edzések 2 óra időtartamban. Az idei szezonban Lancz Katalin kapus edzőként segíti heti 1 alkalommal a kapusok munkáját edzéseken. Az újonnan érkezőkkel való foglalkozás még nem igazán megoldott, mivel minden edző és edzésidőpont ki van használva. Jelenleg az U13-as kerettel készülnek ők is. A Tao pályázat segítségével eszközbeszerzéssel hasznos edzéseszközöket sikerült vásárolnunk, melyekkel emelni tudjuk az edzések színvonalát, változatosabbak lesznek a foglalkozások.

**- Junior -**

**2015. január - június:**

27 fő igazolt, érvényes játékengedéllyel rendelkező játékos tagja a junior keretnek, ebből 20 fő szerepelt mérkőzéseken. A junior játékosok közül 7 játékos kapott lehetőséget a felnőtt keretben (Gáspár Edit, Lakatos Ramóna, Holczbauer Zsófia, Földesi Júlia, Buzás Dorottya, Németh Zsófia, Ágoston Kitti). Tavasszal érkezett a csapathoz Borsi Fanni a VKLSE Győr csapatából igazolt hozzánk.

**2015. augusztus - december:**

20 fő igazolt játékossal kezdtük meg a 2015-2016-os szezont. A tavalyi ezüstérmes kerethez képest több változás is történt. Több játékos távozott a csapattól, továbbtanulás felsőoktatási intézményben, korosztályból való kiöregedés miatt (Gáspár Edit, Németh Zsófia, Földesi Júlia, Adrián Zsanett, Juhász Melitta). Új igazolás Nemes Laura, Horváth Zsanett előbbi az U13, utóbbi a felnőtt keretben is szerepel.

2015. szeptemberben 2 fő iskolai elfoglaltságra hivatkozva, tanulmányai miatt abbahagyta a kézilabdát. Jelenleg 18 főből áll a junior keret, melyből 5 játékos az U13-as gyermekbajnokságban is szerepel, valamint 7 fő a felnőtt keret tagja.

**Célkitűzés:**

2015 tavaszán a dobogó megszerzése volt a kitűzött cél a bajnokság végére, mely célkitűzést sikerült megvalósítani, ugyanis a csapat a 2. helyen végzett!

Mérlegünk a 2014-15-ös szezonban: 16 mérkőzés - 12 győzelem - 1 döntetlen - 3 vereség, 25 pont.

A 2015-2016-os szezonban a 4-6. helyezés megszerzése a kitűzött szakmai cél.

A csapat jelenleg a 7. helyen áll, 10 mérkőzés, 4 győzelem, 1 döntetlen, 5 vereség, 9 pont. Sajnos sérülések, betegségek miatt az őszi mérkőzések nem egészen úgy sikerültek, ahogy terveztük, de tavasszal javítani szeretnénk ezen. További célok a keretbővítés, csapatépítés, valamint új játékosok igazolása, és további junior játékosok beépítése és versenyeztetése a felnőtt csapatban. Ezek a célkitűzések megvalósultak, és a továbbiakban is napirenden lesznek.

Ebben az évben is fontos a Hévízen és a környéken található általános- és középiskolák bevonása az utánpótlás nevelésbe, ennek érdekében rendeztük meg 2015. augusztusban 2. alkalommal a nyári kézilabda tábort, melyet a következő években is folytatni szeretnénk. Az iskolákban újabb kézilabdázni vágyó gyerekek megkeresése, és a csapatba való beépítése is célkitűzésünk.

**Edzésfeltételek:**

A csapatnak heti 3 edzéslehetőség biztosított Hévízen a sportcsarnokban - hétfő, szerda és pénteki napokon, augusztustól-október közepéig 1,5 - 1,5 - 1,5 óra áll a csapat rendelkezésére. Október közepétől az U13-as csapattal közösen (fél-fél pálya) vannak az edzések 1,5 óra időtartamban. Azok a játékosok, akik a felnőtt keret tagjai további két edzésen vesznek részt 1,5-1,5 óra időtartamban.

Az idei szezonban Lancz Katalin kapus edzőként segíti heti 1 alkalommal a kapusok munkáját edzéseken és hazai mérkőzéseken.

A TAO pályázat segítségével eszközbeszerzéssel hasznos edzéseszközöket /dynair párna, gumikötél, reakció labda, koordinációs létra, gátak, nehezített kézilabda stb.) sikerült vásárolnunk, melyekkel emelni tudjuk az edzések színvonalát, változatosabbak lesznek a foglalkozások.

**FELNŐTT –**

**Tavaszi szezon**

**Csapatösszetétel:**

A 2014/2015. évi bajnokság őszi szezonjához képest csapatösszetételben változás nem történt. A bajnokság folyamán végig a kezdetektől kialakított 17-es keretlétszámmal dolgoztunk.

**Célkitűzés:**

A 2014. évi őszi szezont azonos pontszámmal, a Tamási csapatával a 4. helyen zártuk. Célkitűzésünk a 6-7. hely volt a bajnokság elején, az őszi szezon 4. helyét alapul véve, a 4-6. hely elérését határoztuk meg végső célnak.

**Edzések:**

Heti három alkalommal edzettünk ebben az időszakban is. Két alkalommal volt a hagyományos értelemben vett labdás edzés, és egy alkalommal az augusztus óta bevezetett trx edzés.

Edzés látogatottság 80% feletti volt. Ez is mutatja a megfelelő hozzáállást, munkavégzést. Kivétel nélkül mindenkinek nehéz megoldani, hogy mindig, minden foglalkozáson részt vegyen. Fiatal játékosaink még tanulnak, többen távolabbi helyeken (Zalaegerszeg, Győr), felnőtt korúak pedig főállásban dolgoznak, munkarendjük nem elsősorban a kézilabdaedzéseikhez igazodnak. A százalékos arányból kitűnik, hogy a játékosok mindent megtesznek azért, hogy részt vegyenek a foglalkozásokon.

Az edzések szakmai megvalósítását tekintve, sikerült a terveknek megfelelően haladni. A beütemezett taktikai és technikai elemek megvalósítása abban az ütemben történt, ahogy azt elvártuk. Amikor augusztusban egy teljesen új felállásban megkezdtük a munkát, úgy terveztük, hogy tavaszra kell beérnie az elvégzett feladatoknak. Ezt sikerült megvalósítanunk, erre az időszakra egy összeszokott csapat alakult.

**Mérkőzések, végeredmény:**

A tavaszi szezonban 9 mérkőzésből 7 győzelem, 1 vereség és egy döntetlen a csapat mérlege. Így a 2014/2015. évi bajnokságban 26 ponttal a harmadik helyen végeztünk.

A góllövőlista 5. helyén a csapatkapitány Czigány Nóra végzett. Alapvetően a mérkőzéseken csapategység működött, voltak kiemelkedő teljesítmények, de legtöbb esetben megoszlott a lőtt gólok aránya, továbbá a védekezés is folyamatosan javult, egymást kiegészítve valósítottuk meg a sokszor nem könnyű feladatot. Juniorban is szereplő, fiatal játékosainkra is főszerep hárult több esetben, ők éltek a lehetőséggel és nagymértékben hozzájárultak a végeredményhez.

**Összegzés:**

Azt gondolom, hogy a kitűzött tervet túlteljesítve megfelelő eredménnyel zártuk ezt a bajnokságot. A befektetett munka meghozta a pozitív változást, amelynek mindenki ugyanolyan mértékben részese volt! Erre a munkatervre alapozva határozzuk meg a jövő évi feladatainkat, továbbra is szeretnénk a fiatalok beépítését a felnőtt csapatba, illetve az utánpótlás nevelést előtérbe helyezve egy sikeres koncepció kialakítását, amellyel egymást támogatva haladhatnak a korosztályok.

**Őszi szezon**

**Csapatösszetétel:**

A 2014/2015. évi bajnoksághoz képest csapatösszetételben több személyi változás is történt. Távozott Gliba Adrienn, Földesy Júlia, Németh Zsófia, Kovács Evelin. Sérülés miatt Molnár Anna és Holczbauer Zsófia csak részben vett részt a 2015/2016. évi bajnokság őszi szezonjában. Érkezett Fonyódi Emese, Horváth Zsanett, Novográdecz Mónika, Ramina Novikova.

**Célkitűzés:**

A csapatösszetételben történt változásokat figyelembe véve 3.-6. hely elérését határoztuk meg.

**Edzések:**

Augusztus elején kezdtük meg a felkészülést, heti 3 edzéssel, melyben két labdás és az erőnléti edzésnek számító trx volt a meghatározó. Ezen kívül edzőmérkőzéssekkel készültünk, magasabb osztályban játszó csapatokkal is játszottunk. Bükön egy két napos felkészülési tornán is részt vettünk.

**Mérkőzések, végeredmény:**

Az őszi szezonban 10 mérkőzésből 5 győzelem, 4 vereség és egy döntetlen a csapat mérlege. Így a 2015/2016. évi bajnokság őszi szezonjában 11 ponttal az ötödik helyen végeztünk.

A góllövőlista 6. helyén a csapatkapitány Czigány Nóra áll. Alapvetően a mérkőzéseken csapategység működött, voltak kiemelkedő teljesítmények, viszont ismét egy részben új csapatot kellett építenünk. Ennek következménye, hogy voltak bravúros mérkőzések, olyan győzelmek, melyeknél nem mi voltunk az esélyesek, és becsúsztak olyan vereségek, amely esetben nyernünk kellett volna.

**Összegzés:**

A kitűzött célnak megfelelően teljesítettük a feladatunkat. Több nehézséggel is megküzdöttünk. Elsősorban azzal, hogy a távozó játékosainkat nem sikerült minőségben megfelelően pótolni, van köztük olyan, aki betegség miatt alig vett részt a munkában, pedig meghatározó szerep várt volna rá. Sérülés miatt kapusposzton is gyengültünk, és ez miatt előző szezonban játszott koncepciónkat, nem tudtuk maradéktalanul folytatni.

**ASZTALITENISZ SZAKOSZTÁLY**

Azt hittem, reméltem, hogy a teremben a munkákat az év végére befejezik. Sajnos nem így történt, edzéseket a Bibóban csak húsvét után tudtuk újra kezdeni. Ez, hogy október 20-a és április 5-e között rendes edzéseket nem tudtunk végezni tönkre is tette a két csapat 2014-2015 szezonját. Hévíz I negyedik, Hévíz II 9-ik helyen végzett.

Egyéni versenyekre már jobban tudtam felkészíteni a játékosokat, mert mentünk több helyre edzeni.

Jan 10.: Női megyei top 12:

1. Szalai Anna

6. Ábrahám Beáta

9. Áldozó Borbála

11. Szőllősy Luca

Jan 13.: Diák Olimpia:

Vajda Gimnázium Szalai Anna 1.

Csapat: Szalai A. - Horváth P. 1.

Asbóth : Raposa Roland 1.

Csapat: Raposa Roland – Szép L. 1.

Jan 22.: Diák Olimpia Általános iskola

Keszthely: Czémán Tamás 1.

Megyei: Czémán Tamás 1.

Március 21-22.: Megyei újonc, serdülő, ifi

Leány új: Szabó Lili 2.

Ifi: Szalai Anna 1.

Szabó Lili: 3.

Fiú új: Móricz Marcell: 1.

Czémán Tamás: 3.

serdülő: Móricz Marcel 3.

ifi: Raposa Roland 1., Csősz Tóth János 3.

Március 28.: Veterán ranglista Szigetcsép: Nyírő J. - Polovics R. 1.

Április 18.: Cserszeg kupa: új Leány: Szabó Lili 1., Fiú: Móric Marcell 1., Serdülő fiú: Csősz Tóth János 1., Ifi fiú: Csősz Tóth János 3.

Április 25.: Szolnok Veterán Ranglista: Egyéni: Nyírő J. 3., Páros: Nyírő J. – Polovics R. 2.,

Május 16.: Mura Dráva Kupa:Újonc II kupa: Czémán Tamás 2., Újonc összevont: Móricz Marcell 1., Czémán Tamás 2, Serdülő: Csősz Tóth János 3, Móricz Marcell 3, Ifi fiú: Raposa Roland 1, Leány: Szalai Anna 1,

Május 23. Veterán Ranglista Gödöllő: Egyéni: Nyírő J. 2, Páros: Nyírő J. – Polovics R. 3,

Május 27-31. Ifjúsági nemzetközi verseny: 16 ország: Prága csapat: Szalai A. – Magyarcsik L. 1, (Kaposvár)

Június 9. Megye Legjobbjai: Újonc: Móricz Marcell, Serdülő: Szalai Anna, Raposa Roland, Edző: Emecz Emil

Június 14. Veterán Ranglista Celdömölk: Egyéni: Nyírő J. 1, Páros: Nyírő J. – Polovics R.1.

Csapatok: Férfi NB II 10 csapat Ny D V P H

Hévíz 1 13 1 4 27 4

Hévíz 2 1 2 15 4 9

Megyei 13 csapat

Hévíz 3 14 3 5 31 4

Hévíz 4 9 3 10 21 6

Női NB I 14 8 9

Az őszi szezon már augusztus 8-9.-én megkezdődött.

Az első verseny a Harkány Nemzetközi Veterán verseny volt:

40-49 év Nyírő József 1

Nyírő-Polovics 3

70-75 év Dr Hegedüs M – Slingár 3

Augusztus 28. Budapest Ifi Bajnokság: Szalai Anna bejutott a 16 közé.

Szeptember 12-13. Szekszárd Női Felnőtt: Szalai Anna-Magyarcsik L bejutott a 16 közé, Ifi Szalai A legjobb 16, Szalai-Magyarcsik legjobb 8

Tata Veterán Ranglista: Nyírő J 3, Nyírő-Polovics 3

Október 10-11. Békéscsaba Magyar Nemzetközi Veterán: Nyírő J 2, Nyírő-Sallai 3

November 14. Z & D Kupa: Újonc II Czémán T 2, Újonc I: Móricz M 1, Serdülő: Móricz M 3, Csősz T János 1, Ifi: Csősz T János 3

Budapest U21 Bajnokság:Szalai A szenzációs győzelme a Magyar Felnőtt Top 12 negyedik helyezettje felett.

H 1 jól szerepel és az őszi szezon végén egyenlő ponttal 2-3 helyen van.

H 2 mint már beszámoltam róla, rettentő nehéz helyzetben vagyunk. Egy játékos az utolsó pillanatban elment tőlünk, egy Spanyol országban tölt négy honapot az egyetemi tanulmányaival kapcsolatban és egy trombózis miatt már több hete nem áll a rendelkezésünkre.

H3, H4 Itt már játszatjuk több nagyon fiatal versenyzőnket is, akik szépen megállják a helyüket, de persze még sokat kell fejlődniük.

Az NB I női csapatunk meghozta azt amire számítottam – reméltem. Jelenleg 5 új, 4 ifi és 1 felnőtt tagunk van. Ebből kettőt már a sok sérült miatt fel kellett avatni. A 9 meccsen csak kétszer tudtunk teljes csapattal kiállni. Volt úgy, hogy csak két egészséges játékosom volt.

Remélem a tavaszi fordulókban már mindenki egészséges lesz.

December 13 Kanizsa Kupa: Fiúk Újonc II Czémán Tamás 1, Újonc Összevont Móricz Marcell 1, Czémán Tamás 3, Serdülő Móricz Marcell 2, Ifjúsági Raposa Roland 2.

Utoljára, de nem utolsó sorban ki kell emelni, hogy Zborai Gyula qualifikálta magát a rioi Paraolimpiára.

Jövőre tekintve három indulónk lesz a spanyolországi Alakánti Veterán Világbajnokságon: Nyírő József 40 – 49, Magyar Gyula 40 – 49, Emecz Emil 80+

**ÖKÖLVÍVÓ SZAKOSZTÁLY**

A Hévíz Sk. Ökölvívó Szakosztálya, egy felkészülésben és eredményekben gazdag évet tudhat maga mögött. A 2015-ös évben a tavalyi rekordnak számító közös edzés és „pofon partyk” leszervezésén túl, olyan egyesületekhez is eljutottunk, kikkel még fennállásunk óta nem volt alkalmunk találkozni. Ennek köszönhetően mára elmondható, hogy nincs olyan jelentőséggel bíró ökölvívó szakosztály vagy egyesület az Országban, akikkel valamilyen módon ne léptünk volna kapcsolatba. Ez fontos fegyvertény az országos bajnokságok felkészülési stratégiájában, hiszen így jó eséllyel találkozhatnak versenyzőink egymással egy-egy rangosabb torna előtt a felkészülési időszakban.

Idén az első rangosabb esemény június 27-én került megrendezésre Halásztelken az immáron hagyományokra építő „Vadmacskák a ringen” nevű régiós verseny, mely egyben már Európa bajnoki válogató is volt az ország legjobb feltörekvő női tehetségei számára. 25 egyesület 73 versenyzője vett részt a megmérettetésen. A Hévíz Gladiators Kökösi Virág nevű serdülőkorú versenyzőjét nevezte, kinek egy korosztállyal idősebb székesfehérvári junior ellenfél jutott. Virág kiegyensúlyozott teljesítményt nyújtott, erőfölényének köszönhetően a második menet végén rászámoltak ellenfelére, aki nem vállalta a mérkőzés folytatását. Idei első komoly megmérettetését a Hévíz Sk. versenyzője, technikai KO-val teljesítette.

Idén megállapodtunk a Nagykanizsai Botos András Ökölvívó Akadémiával, hogy az országos bajnokságokon és az azokat megelőző selejtező tornákon, továbbra is hévízi versenyzőként, de már az Akadémia színeiben indítjuk versenyzőinket. Ez presztízst adva a nevezésnek, sokszor jól jöhet, amikor kiélezett küzdelmekben a pontozó bírók előnybe részesítenek egy-egy akadémistát, tudván, az ilyen helyen versenyzőkre a sportágnak hosszabb távon van szüksége.

Ennek köszönhetően került ifjabb Pintér Sándor a Hévíz SK Ökölvívó Szakosztályának versenyzője, ifistaként 81 kilogrammos kategóriában, a Nagykanizsán megrendezett Országos Ökölvívó Bajnokságra, ahol már a Botos András Nagykanizsai Ökölvívó Akadémia színeiben indulva, a döntőig verekedte magát. A döntőben ellenfélként egy többszörös magyar bajnok, Európa bajnoki érmes sportoló jutott számára, akivel ádáz küzdelmet folytatott, s országos másodikként, egy ezüstéremmel zárta a tornát. Erdei Zsolt tanítványa, Tarlósi Péter ellen állta a sarat 3 meneten keresztül, aki eddigi ellenfeleit, TKO-val küldte padlóra. Sanyi jelesre vizsgázott, kitartásból, állhatatosságból, és bátorságból! ifj. Pintér Sándor a Hévíz SK. Ökölvívó szakosztály legsikeresebb férfi sportolója.

A 2015-évi Országos Női Ökölvívó Bajnokságot Vecsésen rendezték, ahol elit, ifi, junior és serdülő korosztályban küzdöttek az ország legjobbjai címért. Klubunkat az Illyés Gyula Általános Iskola tanulója, Kökösi Virág képviselte, a Botos András Ökölvívó Akadémia színeiben. Virág végig kiegyensúlyozott teljesítményt nyújtva, az ezüstéremért harcolva technikai KO-val is bizonyította rátermettségét és tehetségét. Technikai tudása és kitartása idén az ezüstéremig vitte, így korosztály súlycsoportjában az ország 2. legjobbja! Varga Mariannal, az Egri Sport Iskola versenyzőjével küzdött az ezüstéremért ahol az 1. menetben TKO-val győzött. A döntőben a Fitt Box Ökölvívó Egyesület versenyzője Ambrus Viktória bizonyult jobbnak 3-2 arányú pontozással, ahol az első menetben még kérdéses, volt, hogy Viktória folytatja-e a mérkőzést. Nagyon szívós, hihetetlenül kitartó versenyző ellen maradt alul pontozással Virág. Virágnak is köszönhetően a versenyen így a Botos András Ökölvívó Akadémia lányai 3 érmet szereztek: Német Szimonetta - bronz, Kökösi Virág - ezüst, és Kondákor Emília - arany.

Az idei szezon a 92. Országos Elit Férfi Ökölvívó Bajnokság megrendezésével zártuk, ahol több mint 40 klub közel 100 versenyzője csapott össze az év legrangosabb ökölvívó tornáján. A szervezésben a sokrétű feladatok és felelősök között, jutott önkéntes munka a szakosztály sportolóinak, akik élőben láthatták az ország legjobb amatőr bajnokait. A már megrendezett Női Országos Bajnoksághoz hasonlóan, most is egy minőségi, országos hírű rendezvényt sikerült lebonyolítani, ahol tovább öregbíthettük a város, a Hévíz Sportkör és szakosztályunk jó hírnevét.

**ÍJÁSZ SZAKOSZTÁLY**

A korábban felállított rendszer szerint dolgozunk tovább.

A hobby és a versenysport szétválasztásra került három éve. A hobbysportolókkal és az új érdeklődőkkel egy gyakorlott íjász foglalkozik. Az olimpiai, verseny szakággal pedig személyesen én.

Teljesen más megközelítéssel kell edzeniük az országos és nemzetközi élvonalba felkészülő íjászokat, mint akik hobby szinten képviselik a sportágat. Téli időszakban az iskola sportcsarnokában illetve a kiserdei Szabadidőközpontban edzünk. Tavasztól őszig pedig szabad téren, a labdarúgó pályán. A hobby íjászok az egregyi lőtéren edzenek szabadon, időmegkötés nélkül.

Sajnos mind a téli, mind a kinti szezonban edzéslehetőségeink nagyon szűkösek.

Tavasztól 70m-es távot kell lőni biztonsággal, erre pedig csak a labdarúgó pálya alkalmas.

Téli időszakban a technika elmélyítése, finomítása a cél, illetve az erőnlét fejlesztése. A kinti időszakban pedig a téli alapozást, technikát átvetítve a távolsági lövésre koncentrálunk.

A két versenysportoló mellett egy új olimpiai serdülő íjász is csatlakozott a csapatunkhoz, aki a versenysportot komolyan képzeli el. Illetve a hobby íjászok tábora is bővült több taggal.

A 2015 évi verseny felkészülési szakaszban az erőnléti, egyensúly és fizikai, illetve mentális edzéseket keményen végigcsináltuk, havi bontott edzésterv alapján dolgoztunk.

Több alkalommal segítette Barta Margit, az ország” első számú edzője” a munkánkat, amikor Hévízen pihent mindig tartott edzéseket részünkre.

A 2015-ös és a 2016-os évben is Szüts Mátyás és Bencsik Márk a Junior Íjász Válogatott tagja, sportszerződéssel rendelkező versenysportolók. Szüts Mátyás kadet, Márk serdülő-kadett korosztályú versenyző.

Ha nincsen verseny hétvégén, akkor heti 7 edzésen vesznek részt a sportolók. Heti elvárt lövésszám: 1000 vessző.

Kitűzésre került azok a versenyek időpontjai, melyeken indulni és természetesen sikeresen szerepelni kívántunk.

Ezek a következők: GP Pályaíjász kupa, Diákolimpia, Terem-Pálya Országos Bajnokság, Budapest Bajnokság,CEC (Közép Európa Kupa) sorozat.

A 2015-ös évben is minden hónapban Budapesten központi edzésen vettünk részt, illetve nyáron indultak a válogatott és utánpótlás edzőtáborok.

Marcaliban az országos csúcsdöntés egy ponton múlott, a korábbi csúcsot lőtte Márk.

A Terem Országos Bajnokságot Bencsik Márk megnyerte.

A GP verseny sorozat elkezdődött, ott van első és második helyezésünk is.

A Budapest Bajnokságon szintén érmet szereztünk.

A Diákolimpia véget ért: Bencsik Márk ezüstérmet szerzett az Országos Döntőben (pontegyenlőség volt,és a legtöbb telitalálatosok száma döntötte el az eredményt).

(Sajnos volt egy hátsérülés, ami több mint egy hónapra a munkánkat, edzéseket hátráltatta.)

Az országos GP versenysorozatot serdülő kategóriában Bencsik Márk megnyerte, Dancsák Dénes második lett.

A Közép Európa Kupa versenysorozaton tapasztalatszerzésre mentünk, a versenyzőknek szokni kell a nemzetközi versenyzést, illetve egy jó összehasonlítást kaptunk, hogy hol tartunk a munkában.

A Kupasorozat Döntőjének Hévíz város adott otthont szeptember 11-13-i hétvégén.

Kétnapos döntő még nem volt a versenysorozat életében, illetve még nem rendezték meg vidéken.

A résztvevő országok:

Szlovénia, Lengyelország,Szerbia,Horvátország,Ausztria,Magyarország.

A verseny előkészítése már több éves folyamat, a tavalyi évben a Duna Kupa nemzetközi verseny volt a „főpróba” Hévízen.

2015-ös eredményeink:

|  |  |  |  |  |
| --- | --- | --- | --- | --- |
| Dátum | Verseny helye | kategória | versenyző neve | helyezés |
| 2015.01.11 | Marcali | serdülő olimpiai | Bencsik Márk | 1 |
| 2015.01.11 | Marcali | serdülő olimpiai | Dancsák Dénes | 2 |
| 2015.01.11 | Marcali | kadett olimpiai | Szüts Mátyás | 1 |
| 2015.02.15 | Marcali | felnőtt csigáa | Pálmai Attila | 2 |
| 2015.04.15 | Budapest bajnokság | serdülő olimpiai | Bencsik Márk | 1 |
| 2015.04.15 | Budapest bajnokság | serdülő olimpiai | Dancsák Dénes | 2 |
| 2015.04.19 | Diák Paks | serdülő olimpiai | Bencsik Márk | 1 |
| 2015.04.19 | Diák Paks | serdülő olimpiai | Dancsák Dénes | 2 |
| 2015.04.19 | Diák Paks | kadett olimpiai | Szüts Mátyás | 2 |
| 2015.03.07 | Budapest | serdülő olimpiai | Bencsik Márk | 1 |
| 2015.05.04 | Debrecen GP 1 | kadett olimpiai | Szüts Mátyás | 3 |
| 2015.05.04 | Debrecen GP 1 | serdülő olimpiai | Bencsik Márk | 1 |
| 2015.06.20 | Budapest GP 2 | serdülő olimpiai | Bencsik Márk | 2 |
| 2015.06.20 | Budapest GP 2 | serdülő olimpiai | Dancsák Dénes | 3 |
| 2015.06.21 | Diákolimpia Döntő | serdülő olimpiai | Bencsik Márk | 2 |

Társadalmi szerepvállalás:

Több alkalommal részt vettünk különböző rendezvényeken bemutatóval, illetve a Hévízi Általános és Művészeti Iskolában gyereknapon. (Ez már hagyomány részünkről).

A további célok egyeznek az eddigiekkel: megtartani a családi és hobby sport lehetőségét illetve a versenysport további erősítését.

A két válogatott sportoló további fejlődése, képzése kiemelt feladat. Szeretnénk országos szinten továbbra is kiemelkedően szerepelni, illetve a nemzetközi versenyzés irányában is továbbfejlődni.

**2016. European CUP:**

Az egyesületünkben képviselt és megfogalmazott célok között szerepel, hogy a városban az olyan jellegű versenyeket támogassuk, képviseljünk, szervezzünk, melynek az infrastruktúrája rendelkezésre áll. Egy országos vagy nemzetközi verseny a város marketingjéhez is hozzájárul.

Ezen irányelvekből kiindulva, illetve előzetes egyeztetések alapján a Magyar Íjász Szövetséggel közösen pályázatot adtunk be, hogy Hévíz városában 2016. évben Junior Európa Kupa kerüljön megrendezésre.

A verseny két fordulós, két helyszínen Európában, külön díjazással, de van összesített eredményhirdetés is.

Az idei évben ez Rómában és Moszkvában került megrendezésre,b25-27 országból közel 200 versenyzővel, Közel 250 résztvevővel.

A World Archery Europa pozitívan bírálta pályázatunkat, de természetesen Hévíz város vezetésének támogatása nélkül nem véglegesíthetjük az igényünket a versenyszervezésre.

A helyszínt, infrastruktúrát átnéztük, átbeszéltük, a verseny leszervezésére, lebonyolítására alkalmasak vagyunk.

Az alábbi ütemezés alapján szükséges a versenyt felépíteni, lebonyolítani.

A verseny a füves labdarúgó pályán lenne lebonyolítva, a szemben lévő kavicsos parkoló kb. felét szükséges lekeríteni belövő pályának. A sportcentrumban lévő tárgyaló és bírói szobák megfelelőek versenyirodának illetve bírói helyiségnek.

Meg kell szerveznünk a megnyitó, záró rendezvényt. Biztosítanunk kell megfelelő számú illemhelyet (mobil WC), meg kell oldanunk a helyszínen az étkeztetéseket. Marketing, reklám megszervezése. Színpadot, pályát kell építeni, lőállásokat felépíteni ,versenyirodát kialakítani,döntőkhöz díszletet kell építeni stb.

Ehhez természetesen számítunk a Művelődési Intézmény segítségére, szakértelmére is (színpad, hangosítás).

A verseny teljes időtartama építéssel-bontással: április 28-május 8.

**Miért jó ez Hévíznek?**

A versenyzők és kísérőik Hévízen szállnak meg, a szabadidejükben a helyi szolgáltatásokat veszik igénybe, megismerik a várost. Sokan lesznek, akik még nem is voltak a városban, mivel egész Európából jönnek versenyzők+kísérők.

Pályázati feltétel volt a pályázó város megközelíthetősége, a Hévíz-Balaton Airport reptér közelsége óriási előnyt adott. Számíthatunk rá, hogy sokan érkeznek ily módon.

A versenyzők ifjúsági korosztály, akik hosszútávon potenciális vendégek lehetnek.

Mivel Európa kupáról beszélünk a Sport TV közvetítését, összefoglalóját országosan nézik.

Az ilyen típusú sportesemény a városmarketing szerves része tud lenni.

A rendezvény időtartama beleesik a Város Napja rendezvénysorozatba. Az ünnepélyes megnyitót, amely országonként, zászlókkal történő, akár ünnepélyes megnyitó is lehet) bele lehet illeszteni a programsorozatba elemként. A nemzetközi sportesemény egy program is lehet az itt tartózkodó vendégek részére.

Egy olyan sportágról van szó, amely Nyugat Európában (Franciaország, Németország, Hollandia) és Ázsiában igen népszerű. Egy olyan sport, ami eléggé különleges és nem megszokott a Magyar sportéletben.

Ezt a versenytípust Európa nagyvárosaiban, fővárosaiban rendezik meg. Magyarországról Hévíz lenne az a város, amelynek esélye van ilyen verseny megrendezésére.

Hévíz város életében az eddigi legnagyobb sportrendezvény kerülhetne megrendezésre.

A 2015-ös évben elért top sikerek:

Országos Bajnoki cím, Diákolimpia országos ezüst, Budapest Bajnoka cím,Országos Bajnokság 2.helyezés, GP versenysorozat első és második helyezés

Central European Cup döntője Hévízen

A válogatottsággal felkerültünk az íjászat országos térképére, stabil magja vagyunk a keretnek.

A 2016-os évre megkaptuk a Junior European CUP versenyrendezésének lehetőségét.

**SAKK SZAKOSZTÁLY**

Csapatunk 2015-ben is a Zala megyei II. osztályú csapatbajnokságon indult és 2. helyezést ért el.

Csütörtökönként este az Aquamarin Hotelben játéklehetőséget biztosítunk a Hévízre látogató vendégek részére.

Hegyvári Brigitta szakkör jellegű foglalkozást nyújt az alsó tagozatos általános iskolai tanulóknak, szerda délutánonként 14 diák részvételével.

Térségünk játékosai részére népszerű az év első szombatján megrendezésre kerülő „évnyitó” versenyünk, melyen általában 40 fő szerepel.

Szakosztályunk tagjai is indulnak a környékünkön lebonyolított egyéni versenyeken (Keszthely, Zalaszentgrót, Marcali, Zalakaros, Sümeg, Kéthely, Zalaegerszeg).

**LOVAS SZAKOSZTÁLY**

Hévízi lovas szakosztály 2015-es főbb díjugrató és díjlovas eredményei:

A hévízi lovas szakosztály az idén is Magyarországon illetve külföldön (mint például: Lamprechtshausen, Salzburg, Wiener Neustadt, Ebreichsdorf, Pezinok, Celje, Lipica) is eredményesen képviselte Hévíz városát. Hollé Sára révén ifjúsági válogatott tagja is van a szakosztályunknak. Köszönjük az idei támogatást! Lehetőségeinkhez mérten megpróbáltuk eredményesen képviselni a Hévízi  Sportkört.

Díjlovaglás:

Nemes Péter

•Keszthely, M-kategória 3 . hely

Zalakaros, LM-kategória 2. Hely

Laborfalvi Réka

-Keszthely, L3-ban Csillag 2. helyezés

-L2-ben Csillag 3. helyezés, Leonardo di Cabrio 2. helyezés.

Díjugratás:

Bencsik Flóra & Lamour

A megyében díjugrató bemutatót tartott.

Janiewicz Roland&Seft:

• Rádiháza, B1Nyitott 3. hely,B2Nyitott 6. hely

• Nagykanizsa, B1 Nyitott 1. hely,  B2 Nyitott 3. hely

• Ajka, B2 Nyitott 6. hely

• Katafa, B1 nyitott 2. hely, B2 Nyitott 1. hely

• Sárvár, B1 Nyitott 4. hely

B2 Nyitott 2. Hely

•Kaposvár, B2 Nyitott 5. Hely

Lágler Viktória & Argo

• Rádiháza, B0 Nyitott 7. hely, B1 Nyitott 3. hely

•Zalakaros, B2 Nyitott 2. Hely

Virág László&Fakos Friderika

                    & Fakos Florina

               • Zalakaros, B1 Nyitott 4.

                hely, B2 Nyitott 6. hely

• Katafa, B1 Nyitott 1. hely, Derby 5. hely, B2 Nyitott 3. Hely

• Rádiháza, B1 Nyitott 4. hely, B2 Nyitott 9. hely

• Bozsok, B0 12. Hely

B1, 3. Hely

•Pápa, B0 Nyitott 5. Hely

B1 Nyitott 10. Hely

•Nagykanizsa, B2 Nyitott 1. Hely, 3. Hely

B1 Nyitott 10. Hely

• Ajka,  B1, 2. Hely , 4. Hely

B2 Nyitott, 3. Hely, 6. Hely

• Jákfa, B2 Nyitott 2. Hely

Derby, 4. Hely, 2. Hely

•Sárvár, B1 7. Hely

B2, 1. Hely , 7. Hely

Zerényi Luca & Géniusz

A megyében több helyszínen lovas bemutatót tartott a díjugratásról.

 Hollé Sára

•Ebreichsdorf , Magna Racino:

-120cm 1. hely Castilio Z

-130 cm 1. hely

-135 cm 4. hely Clintus

•Kaposvár, A1. 3. Hely 1. Hely, 2. Hely

A2 8. Hely, 6. Hely, 1. Hely, 3. Hely

• Budapest, Tattersal:

A2 5. Hely, 3. Hely,8. Hely, 2. Hely , 8. Hely , 4. Hely, 10 hely,

A1 1. Hely, 2. hely , 5. hely

B3 4. Hely, 5. Hely

A3 4. Hely

• Kaposvár Mesterek Tornája:

Gold Tour 135-140cm: 2. hely

Silver tour 130cm: 4. hely

•Fedettpályás Magyar Bajnokság, Tattersal:

Fiatal lovas kategória: Arany érem Dzsango

A3\*\*\*Grand Prix- 150 cm: 6. Hely

• Lamprechtshausen, Ausztria:

140cm: 6. Hely, 4. Hely, 9. Hely

• Nemzeti Lovarda, Tattersall:

A2:5. Hely, 11. Hely, 9. Hely

A1:1. Hely , 10. Hely, 10. Hely

B3: 7. Hely, 3. Hely, 2. Hely

• Bábolna:

A2:6. Hely, 10. Hely, 5. Hely, 9. Hely

A1:3. Hely , 4. Hely, 12. Hely

B3:1. Hely, 3. Hely, 10. Hely

A3: 4. Hely, 5. Hely

•Kiskunhalas:

A/1: 2. Hely

A/2: 4. Hely

A/3: 5. Hely

Döntö: 5. Hely

•Bábolna:

A/3:4. hely

B/4: 5. Hely, 11. Hely

B/5: 5. Hely, 8. Hely

˙Fiat Dijugrató MagyarBajnokság: Ezüst érem Clintus

•Kaposvár:

B/2: 5. Hely

B/3:1. Hely, 2. Hely

A/1: 3. Hely

A/2: 2. Hely

Tisztelt Képviselő-testület!

Kérem, az előterjesztést megvitatni, és a határozati javaslatot elfogadni szíveskedjenek!

**2.**

**Határozati javaslat**

1. Hévíz Város Önkormányzat Képviselő-testülete a Hévízi Sportkör 2015. évre vonatkozó szakmai beszámolóját köszönettel elfogadja.

**3.**

**Bizottsági állásfoglalás**

**4.**

**Mellékletek**

**5.**

**Felülvizsgálatok - egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| dr. Keserű Klaudia | jogász |  |  |
| Dr. Márkus Mirtill | aljegyző |  |  |
| Szintén László | pénzügyi ellenőrzés |  |  |
| dr. Tüske Róbert | törvényességi felülvizsgálat |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
| Bencsik Péter | Sportkör elnöke/egyeztetési kötelezettség |  |  |
|  |  |  |  |