Iktatószám: KGO/46-5/2016.

Napirend sorszáma:

**Előterjesztés**

**Hévíz Város Önkormányzat Képviselő-testülete**

**2016. február 25-ei, nyilvános ülésére**

**Tárgy:** Hévíz Város Önkormányzat 2015. évi gazdálkodásáról szóló 3/2015. (II. 17.) rendelet módosítása

**Az előterjesztő:** Papp Gábor polgármester

**Készítette:** Kondákorné Farkas Erika Közgazdasági Osztály

**Megtárgyalta:** Jogi- Ügyrendi, Szociális Bizottság,

Oktatási, Kulturális és Sport Bizottság,

Pénzügyi, Turisztikai és Városfejlesztési Bizottság

**Törvényességi szempontból ellenőrizte:** dr. Tüske Róbert jegyző

Papp Gábor

Polgármester

**I.**

**BEVEZETŐ**

Az államháztartásról szóló 2011. évi CXCV. törvény (továbbiakban Áht.) 34. § (1) bekezdése alapján a helyi önkormányzat költségvetési rendeletében megjelenő bevételek és kiadások módosításáról, a kiadási előirányzatok közötti átcsoportosításról - (2) és (3) bekezdésben meghatározott kivétellel – a képviselő-testület dönt.

A helyi önkormányzat költségvetési rendelete lehetővé teheti a polgármester számára a helyi önkormányzat bevételeinek és kiadásainak módosítását és a kiadási előirányzatok közötti átcsoportosítást.

Az Áht 34. § (4) bekezdés szerint a képviselő-testület a (2) és (3) bekezdés szerinti előirányzat-módosítás, előirányzat-átcsoportosítás átvezetéseként - az első negyedév kivételével – negyedévenként, a döntése szerinti időpontokban, de legkésőbb az éves költségvetési beszámoló elkészítésének határidejéig, **december 31-ei hatállyal** módosítja költségvetési rendeletét.

Ha évközben az Országgyűlés, a helyi önkormányzatot érintő módon a támogatások előirányzatait zárolja, azokat csökkenti, törli, akkor az intézkedés kihirdetését követően haladéktalanul a képviselő-testület elé kell terjeszteni a költségvetési rendelet módosítását.

A (3) bekezdés szerint a helyi önkormányzati költségvetési szerv bevételi és kiadási előirányzatai – a Kormány rendeletében meghatározott esetben – a helyi önkormányzati költségvetési szerv saját hatáskörében módosíthatóak, kiadási előirányzatok egymás között átcsoportosíthatóak.

Hévíz Város Önkormányzat 2015. évi gazdálkodásáról szóló 3/2015. (II. 17.) rendelet módosítása – az állami támogatás összegének módosulása, az államháztartáson belülről átvett és államháztartáson kívülre átadott pénzeszköz előirányzott összegének módosulása, az ellátottak pénzbeli juttatása előirányzat pontosítása, a felhalmozási kiadási előirányzatok módosítása, átcsoportosítása, a működési kiadások előirányzatának módosítása, átcsoportosítása, a betétlekötés előirányzatának megteremtése, valamint a Képviselő-testületi döntések költségvetési rendeleten való átvezetése miatt – vált szükségessé.

**II.**

**BEVÉTELEK**

Az önkormányzat és intézményei bevételi főösszege jelen rendelet módosítás hatására 59.884 ezer Ft-tal változik.

A ***működési pénzforgalmi bevételek*** előirányzata21.193 ezer Ft-tal emelkedik.

Az **önkormányzatnál** a működési pénzforgalmi bevételi előirányzat 15.153 ezer Ft-tal növekszik.

Ezen belül: 3.574 ezer Ft-tal nő az *önkormányzat működési támogatásainak*összege.

Az ebr.42 rendszerben forintosításra került, az önkormányzatot megillető *általános működési és ágazati feladatok állami támogatásá*t módosító októberi mutatószám változtatás. A mutatószámok pontosítása miatt 3.803 ezer forinttal emelkedik az ágazati feladatok támogatása.

Az októberben módosított óvodai gyermek létszám hatására 1.464 ezer forinttal nő a köznevelési intézmény támogatása.

2.339 ezer forinttal emelkedik a szociális feladatok ellátásához biztosított állami támogatás. Ezen belül 1.450 ezer forinttal csökken a házi segítség nyújtáshoz kapott állami támogatás. E feladat esetében 10 fővel, 45 főre csökkent az ellátottak 2015. évi várható létszáma.

A bölcsődei ellátásban részesülő gyermeklétszám növekedése miatt 988 ezer forinttal emelkedik a gyermekek napközbeni ellátásának támogatása.

A gyermekétkeztetési létszámok pontosítása és az ingyenes bölcsődei és óvodai étkezők számának növekedése miatt módosul a gyermekétkeztetés szakmai dolgozói bértámogatása és az gyermekétkeztetés intézmény-üzemeltetési támogatása. A ” Gyermekek védelméről és a gyámügyi igazgatásról” szóló törvény változása szerint, a bölcsődés és az óvodás korú gyermekek esetében, a szülő nyilatkozata alapján 100 %-os normatív kedvezményt kell biztosítani a gyermekétkeztetés térítési díjából. A támogatás növekedést okozza még a feladat-ellátási helyek számának pontosítása is. 2015. évben a bölcsőde már teljes évben a szociális intézményhez tartozik. módosításra került ennek megfelelően a GAMESZ Szervezeti és működési szabályzata is. A feladat-ellátási helyek számának kedvező változása a támogatás számításánál szorzószám emelkedést eredményez. A gyermekétkeztetés 2015. évi támogatása összességében 2.801 ezer forinttal emelkedik. A fentiekben elmondott változásokat követi az előirányzat módosítás.

A pénzbeli szociális támogatások előirányzata és ezen belül a lakásfenntartási támogatás előirányzata a ténylegesen igényelt és folyósított támogatásnak megfelelően módosításra kerül. A korábbi 2.700 ezer forintos előirányzat 1.892 ezer forinttal csökken.

*Működési célú és kiegészítő támogatások* előirányzata 1.663 ezer Ft-tal emelkedik. Az eredeti költségvetésben a 2015. évi bérkompenzáció támogatásának összege már tervezésre került a fejezeti kezelésű pénzeszköz átvétel között. A MÁK értesítései alapján október - november havi bérkompenzáció összege 1.466 ezer forint átcsoportosításra kerül a működési célú és kiegészítő támogatások előirányzata közé. Az október havi bérkompenzáció összege 1.129 ezer Ft, a 2015. évi előleggel csökkentett novemberi bérkompenzáció összege 534 ezer Ft. A beérkezett támogatás 197 ezer forinttal meghaladja az átvett pénzeszközökből még átcsoportosítható bérkompenzáció előirányzatát, ezért ez az összeg az általános tartalék előirányzatát növeli.

Az *egyéb működési célú támogatások államháztartáson belülről* kapott előirányzata 11.937 e Ft-tal csökken.

A költségvetési szerveknél foglalkoztatottak 2015. évi bérkompenzációjának előirányzata fentiekben már elmondottak szerint megszűnik, mivel átcsoportosításra kerül a kiegészítő állami támogatások közé.

2015. évben nem igényelt azt önkormányzat óvodáztatási támogatást, az 500 ezer Ft előirányzat megszűnik.

A 2015. évben az Erzsébet utalvány formájában településünkön élők részére biztosított rendszeres gyermekvédelmi kedvezmény összege 296 ezer Ft értékű volt. Az előirányzatot igazítani kell a tényszámokhoz, ezért az előirányzat 1.004 ezer forinttal csökken.

Önkormányzatunk a gyepmesteri tevékenységet társulás keretében biztosítja a környező települések közül Alsópáhok és Felsőpáhok részére. A két település által átadott összeg pontosításra kerül, így az átvett támogatás 98 ezer forinttal emelkedik. A többletbevétel a gyepmesteri kiadások fedezéséhez szükséges.

A polgármesteri Hivatal 2014. évi maradvány elvonásából származó 9.065 ezer Ft bevételi előirányzat törlésre kerül.

*Közhatalmi bevételek* előirányzata 17.371 e Ft-tal növekszik.

A tényadatok ismeretében módosításra kerül a *helyi adók és az átengedett gépjármű adó* előirányzata. Csökken az építményadó és az idegenforgalmi adóbevétel. Az építmény adó előirányzata 158.447 ezer forintra, az idegenforgalmi adó előirányzata 464.286 ezer forintra változik.

Növekszik az iparűzési adó bevétel és a gépjárműadó önkormányzatot megillető összege.

Előbbi előirányzat 31.000 e Ft-tal, míg az átengedett adó előirányzata 1.900 ezer forinttal emelkedik.

A *pótlék és az adóbírság* előirányzata 1.500 ezer forinttal emelhető.

Az *egyéb közhatalmi bevételek* esetében a parkolási bírság előirányzata 238 ezer forinttal emelkedik.

*Működési bevételek* előirányzata 6.243 ezer Ft-tal emelkedik.

Az önkormányzat esetében többletbevétel keletkezett pl: közterület használati díjakból, egyéb ingatlanhasznosításból, közüzemi díjak továbbszámlázásából. Ugyanakkor az eredeti költségvetésben tervezett 5.000 ezer Ft összegű Áfa visszatérüléséből származó előirányzat törlésre kerül.

***Felhalmozási pénzforgalmi bevételek:***

Az önkormányzat és intézményei felhalmozási pénzforgalmi bevételi előirányzata 267 ezer Ft-tal módosul.

195 ezer forinttal csökken az **Önkormányzat**nál felhalmozási bevétele.

Módosul az *egyéb tárgyi eszköz értékesítés* előirányzata. A *gépjármű értékesítés*ből származó bevétel nem az önkormányzatnál, hanem a Polgármesteri Hivatalnál jelenik meg.

A felhalmozási kölcsön visszatérülés a korábbi előirányzattól kedvezőbben alakult, a lakásépítési kölcsön tervezettnél nagyobb összegű törlesztése révén. Ezért a lakásépítési kölcsön visszatérülés előirányzata 392 ezer forinttal megemelésre kerül.

***Finanszírozási célú bevételek:***

Finanszírozási bevételek előirányzata önkormányzat és intézményei szintjén 38.424 ezer Ft-tal növekszik.

Az **Önkormányzat** pénzügyi mérlegében jelentkezik az előirányzat módosulás.

Az *államháztartáson belüli megelőlegezések* előirányzata 38.398 ezer Ft összegben kialakításra kerül. A Magyar Államkincstár 2015. decemberében előleget folyósított a 2016. évi önkormányzatot megillető általános és ágazati feladatok finanszírozására megállapított támogatásból.

*Betétek megszüntetése előirányzat* a ténylegesen befolyt összegnek megfelelően módosításra kerül. Az előirányzat 26 ezer forinttal emelkedik.

**Intézmények:**

**Polgármesteri hivatal**

A Polgármesteri hivatal bevételi előirányzata 13.371 ezer Ft-tal csökken. 260 ezer forinttal nőa ***működési pénzforgalmi bevétel*** és 462 ezer forinttal nő ***a felhalmozási pénzforgalmi bevétel*** előirányzott összege.

Kialakításra kerül az *egyéb működési célú támogatások államháztartáson belülről* átvett előirányzata. Az előirányzat tartalmazza a Zala Megyei Kormányhivatal Keszthelyi Járási Hivatalától nyári diák munka támogatására kapott 130 ezer Ft összeget, valamint a Keszthelyi Járásbíróságtól 1 fő ülnöki tevékenység ellátása kapcsán kapott 35 ezer forintot.

A *működési bevételek* előirányzata 95 ezer forinttal növekszik. Többletbevétel keletkezett a gépjármű bérbeadásból és a telefondíjak továbbszámlázásából.

A Képviselő-testület 291/2015. (X. 29.) határozata szerint a Volkswagen Passat típusú működésképtelen személygépkocsi értékesítése megtörtént. Az eladási ár 462 ezer Ft nettó összege *felhalmozási bevétel*ként jelenik meg. Ezzel párhuzamosan a fenti összeggel csökken a felhalmozási intézményfinanszírozás összege.

Az *irányító szervi támogatás* előirányzata 14.093 ezer forinttal csökken.

Az előirányzatot befolyásolja a pénzbeli szociális ellátások támogatásának és önerejének pontosítása. Ennek hatására a működési célú intézményfinanszírozás 4.306 ezer forinttal csökken. Az átvett működési pénzeszköz a működési és felhalmozási bevétel további 722 ezer Ft összegű irányító szervi támogatást vált ki.

Az év folyamán az intézménytől elvont előző évi maradvány könyvelése változott. Az elvont 9.065 ezer Ft, nem minősül önkormányzat felé történő működési célú pénzeszköz átadásnak, hanem az intézményfinanszírozás összegét csökkenti.

**GAMESZ:**

Az intézmény **bevételi előirányzata** 8.581 ezer Ft-tal emelkedik.

Ezzel az összeggel nőa ***működési pénzforgalmi bevétel*** előirányzott összege.

Az *Áht-n belülről származó egyéb működési célú pénzeszköz átvétel* előirányzatát növeli a Zala Megyei Kormányhivatal Munkaügyi Központjától, közfoglalkoztatási szerződéssel alkalmazottak támogatására kapott összeg. A bevétel növekedés összege 880 ezer Ft.

4.900 ezer Ft-tal növekszik a *működési bevétel* előirányzata, mely a különböző intézmény által nyújtott szolgáltatások ellenértékéből évvégéig képződő többletbevétel összegének felel meg**.** Többletbevétel keletkezett a vendégétkezők által befizetett étkezési térítési díjakból, jégpálya belépő díjakból, a köztisztasági szolgáltatások ellenértékéből, valamint a piaci helypénzekből.

A GAMESZ ***finanszírozási bevételi előirányzata*** 2.801 ezer Ft-tal emelkedik.

Ez az összeg a gyermekétkeztetéssel kapcsolatos állami támogatás növekedésből származik. A finanszírozási bevételek előirányzatán belül 1.000 ezer Ft átcsoportosításra kerül a működési célú intézményfinanszírozásból, a felhalmozási célú intézményfinanszírozás előirányzata közé.

**Brunszvik Teréz Napközi Otthonos Óvoda:** Az intézmény ***finanszírozási bevételi előirányzata*** 1.464 ezer forinttal emelkedik, mely a köznevelési feladatok állami támogatás növekedésének felel meg.

**Gróf I. Festetics György Művelődési Központ:** Az intézmény ***finanszírozási bevételi előirányzata*** nem változik, azonban 800 ezer forint átcsoportosításra kerül a működési célú intézményfinanszírozásból a felhalmozási intézményfinanszírozás előirányzatába.

**TASZII:** Az intézmény **bevételi előirányzata** 462 ezer Ft-tal csökken.

Ezzel az összeggel módosul a szociális intézmény ***finanszírozási bevételi előirányzata.***

Az intézményfinanszírozási bevétel csökkenést, a házi segítségnyújtás ellátotti létszám csökkenése miatti állami támogatás elvonás okozza, melyet nem tudott teljes egészében ellensúlyozni a bölcsődei ellátás támogatásnövekedése.

**III.**

**KIADÁSOK**

Az önkormányzat és intézményei kiadási előirányzatának főösszege – azonosan a bevételi főösszeggel – 59.884 ezer Ft-tal módosul.

A ***működési pénzforgalmi kiadások*** kiemelt előirányzatának összege önkormányzat és intézményei esetében 77.264 ezer Ft-tal csökken.

**Önkormányzat**

Az önkormányzat ***kiadásainak előirányzata*** 53.382 ezer Ft-tal emelkedik.

Ezen belül a *működési pénzforgalmi kiadások előirányzata* 72.476 ezer Ft-tal csökken.

A csökkenést nagymértékben befolyásolta a lekötött bankbetét előirányzatának kialakítása miatti előirányzat átcsoportosítás.

A *személyi juttatások* előirányzata 12.176 e Ft-tal csökken, míg a munkaadót terhelő járulék előirányzata 3.221 ezer forinttal csökken.

A *dologi kiadások* előirányzata azönkormányzat esetében 54.372 ezer Ft-tal emelkedik.

Több beruházás esetében a projekt kivitelezésekor nemcsak felhalmozási kiadás merül fel, hanem dologi is, ezért a felhalmozási kiadások közül előirányzatot kell átcsoportosítani a működési kiadások javára.

Ilyen például: „Korok –Borok” Egregyi projekt beruházás lebonyolítása, vagy az Illyés Gyula Általános Iskola épületenergetikai fejlesztése beruházás.

A dologi kiadások esetében az egyes tervezési egységek között több átcsoportosítás is szükséges, mely összegében nem módosítja az előirányzatot.

154 ezer Ft-tal csökken az *ellátottak pénzbeli juttatásai* előirányzata.

Az előirányzatot a gyógyszertámogatással kapcsolatos Áfa kiadásra szükséges átcsoportosítani.

12.000 ezer forinttal csökken az *Államháztartáson belüli működési pénzeszköz átadás* előirányzata. A tervezettnél kevesebb a helyi adóból származó bevétel átadás összege 2015. év folyamán Keszthely, illetve Alsópáhok Önkormányzata részére. Emiatt a kiadási előirányzatok 5.100 ezer Ft és 6.900 ezer Ft összeggel csökkenthetők. Az összesen 12.000 ezer Ft előirányzat a betétlekötéshez kerül átcsoportosításra.

31.199 ezer Ft-tal nő az *Államháztartáson kívüli működési célú* *pénzeszköz átadás* előirányzata.

A Képviselő-testület 319/2015. (XI. 26.) határozatával a Keszthelyi Református Egyházközösség 50 ezer Ft összegű támogatásáról döntött. Az előirányzat kialakításra került.

A Képviselő-testület 320/2015. (XI. 26.) határozata szerint a Magyar Máltai Szeretet Szolgálat 25 ezer Ft támogatásban részesül. A támogatásból a hévízi rászorulókat kell segíteni.

Képviselő-testület 334/2015. (XII. 10.) határozata szerint 25 ezer Ft támogatásban részesül a „Hévízi Baráti Kör” Regionális Orosz - Magyar Ifjúsági Kulturális Egyesület.

Szintén a Képviselő-testületi döntés - 340/2015. (XII. 30.) határozat - alapján 31.000 ezer Ft átmeneti támogatásban részesül a Hévíz-Balaton Airport Kft, fennálló hitelállományának csökkentése céljából.

Működési célú tartalék**:**

Az elmúlt időszakban, a polgármesteri hatáskörben felhasználható „keretet” érintően 191 ezer Ft került felhasználásra. Ebből az összegből:

50 ezer Ft a Keszthelyi Református Egyházközösség támogatása.

25 ezer Ft Magyar Máltai Szeretet Szolgálat támogatása, és

25 ezer Ft ezer Ft „Hévízi Baráti Kör” Regionális Orosz - Magyar Ifjúsági Kulturális Egyesület támogatására lett felhasználva, ahogy azt az átadott működési pénzeszközök ismertetésénél olvasható.

91 ezer Ft a terem labdarugó kupa részt vevői tiszteletére adott vacsora reprezentációnak minősülő kiadása.

A 2015. évben a polgármesteri hatáskörben felhasznált keret összege 4.084 ezer Ft.

Kérem a tisztelt Képviselő-testületet, fogadja el tájékoztatásomat a polgármesteri hatáskörben felhasználható előirányzat igénybevételéről.

A működési céltartalék megmaradt előirányzata 916 ezer Ft is átcsoportosításra kerül a lekötött betét előirányzatára.

Általános tartalék

Növelte az általános tartalékot:

* az eredeti költségvetésben tervezett és ténylegesen kapott bérkompenzáció különbsége,
* a Polgármesteri Hivatal által folyósított ellátások pontosítása miatt megmaradó önerő elvonás,
* a tartalékban ideiglenesen elhelyezett 2016. évi állami támogatáselőleg,
* a betétmegszüntetés előirányzatának pontosításából származó többletbevétel,
* a lakásépítési kölcsöntörlesztés többlete,
* az önkormányzatnál képződött működési bevétel többlete,
* a közhatalmi többletbevétel,
* a Polgármesteri hivatalnál képződött többletbevétel miatti – közte a gépjármű értékesítés – irányító szervi támogatás elvonás

Fenti tényezők hatására az általános tartalék előirányzata 63.618 e Ft-tal emelkedik.

Ugyanakkor az általános tartalék nyújtott fedezetet a Hévíz Tv részére átadott 99 ezer forint működési támogatásnak, mely egy korábbi - 2013. évben kötött szakmai feladatokat szolgáló berendezések beszerzését támogató - szerződés alapján idei évi kötelezettségként jelenik meg.

Az általános tartalék megmaradó előirányzata 82.104 ezer Ft teljes egészében átcsoportosításra kerül a betétlekötés előirányzatának kialakításához.

**Intézmények:**

**Polgármesteri Hivatal:** A ***működési pénzforgalmi kiadásának*** előirányzata 13.371 ezer Ft-tal csökken.

Ezen belül 389 ezer Ft-tal csökken a *személyi juttatások* előirányzata, és 1.027 ezer Ft-tal nő a *munkaadót terhelő járulékok* előirányzatának összege.

A *dologi kiadások* előirányzata 638 ezer forinttal csökken. Az átcsoportosítás a gépjármű üzemeltetés személyi juttatás és munkaadói járulék előirányzata növeléséhez szükséges.

Több esetben a tervezési alapegységek között szükségessé vált az előirányzat átcsoportosítása, mely összességében nem módosítja a dologi kiadások előirányzatát.

Az *ellátottak pénzbeli juttatása* előirányzat 4.306 ezer Ft-tal csökken.

Az előirányzat csökkenést az okozta, hogy az állam által biztosított kiegészítés a folyósított összeghez igazításra került. Így a lakásfenntartási támogatást 1.892 ezer forinttal csökken.

Mint azt már a bevételek ismertetésénél elmondtam, nem volt óvodáztatási támogatás igény, emiatt az eredeti költségvetésben tervezett 500 ezer Ft ellátotti támogatást is törölni kell.

A rendszeres gyerekvédelmi kedvezmény tényadata is kevesebb a tervezettnél. Az előirányzatot 1.004 ezer forinttal csökkenteni kell.

A fel nem használt önerő is csökkentésre kerül, összesen 910 ezer forinttal. Melyből 150 ezer Ft elvonás a rendszeres szociális segély, 460 ezer Ft a foglalkoztatási támogatás, és 300 ezer Ft a lakásfenntartási támogatás önkormányzati önerőből biztosított előirányzatát érinti.

Könyveléstechnikai módosítás miatt megszűnt a hivatal *államháztartáson belüli működési pénzeszköz átadás*i előirányzata, mint azt a bevételeknél már ismertettem.

A GAMESZ és az általa könyvelt valamennyi intézmény esetében, átcsoportosítások szükségesek a működési kiadások kötelező és nem kötelező előirányzatai között amik összegszerűségében nem módosítják az intézmények költségvetési előirányzatát.

**GAMESZ:** Az intézmény ***működési pénzforgalmi kiadás előirányzata*** 7.581 ezer Ft-tal emelkedik. A személyi juttatások előirányzata 3.186 e Ft-tal, a *munkaadót terhelő járulék* előirányzata 860 e Ft-tal, a dologi kiadások előirányzata 3.535 ezer Ft-tal növekszik.

A személyi juttatások előirányzatát 693 ezer Ft-tal növeli a közfoglalkoztatási szerződéssel alkalmazottak évvégéig várható személyi juttatás támogatása és 2.493 ezer Ft-tal a gyermekétkeztetés állami támogatása. Ugyan ezen okok módosítják a munkaadót terhelő járulék előirányzatát.

Az intézmény többletbevételekből származó 3.900 ezer Ft-ot, a dologi kiadásokra használhatja fel a Képviselő-testület 7/2016. (I. 28.) határozata szerint. Ebből valósul meg a kertészeti telep lemezgarázs előtti 500 négyzetméternyi terület aszfaltozási munkálatainak finanszírozása.

**Brunszvik Teréz Napközi Otthonos Óvoda:** Az oktatási intézmény ***működési pénzforgalmi kiadási előirányzata*** 1.464 e Ft-tal növekszik.

1.006 ezer Ft-tal nő a *személyi juttatások* és 271 ezer Ft-tal nő a *munkaadót terhelő járulékok* előirányzatának összege, melyet a gyermeklétszám októberi módosítása miatti állami támogatás növekedés átadása befolyásol.

**TASZII:** A szociális intézmény ***működési pénzforgalmi kiadások*** előirányzata 462 e Ft-tal csökken.

A *személyi juttatások előirányzata* 364 e Ft-tal, a *munkaadót terhelő járulék* előirányzata 98 e Ft-tal csökken. Mindkét előirányzatban tükröződik a házi segítségnyújtás ellátotti létszám lemondása és a bölcsődei létszám emelkedése miatti állami támogatás módosítás.

***Felhalmozási kiadások:***

A ***felhalmozási pénzforgalmi kiadások*** előirányzata az önkormányzat és intézményei esetében 162.852 ezer Ft-tal módosul.

Az **Önkormányzat** ***felhalmozási pénzforgalmi kiadás***i előirányzata 162.852. ezer Ft-tal csökken.

36.543 ezer Ft a *beruházások* és 1.704 ezer Ft a felújítások előirányzat-változása.

A felhalmozási kiadások előirányzatát a 7. számú melléklet tartalmazza.

Több esetben szükséges a beruházáshoz kapcsolódó dologi kiadásokra átcsoportosítani, melyeket a működési kiadásoknál már ismertettem.

A felhalmozási kiadások között több átcsoportosítás is történik, ami összegében nem emeli a felhalmozási kiadások előirányzatát. Ilyen például:

* A Polgármesteri Hivatal klíma felújítására kialakított előirányzatból bruttó 423 ezer Ft-ot kell átcsoportosítani a Zsolnay ivókút felújítására
* A 2 db gépkocsi beszerzését szolgáló előirányzatból bruttó 423 ezer forintot kell átcsoportosítani az egyéb tárgyi eszközök beszerzését szolgáló előirányzatra.
* A „Hévízi Forrástó helye a világban” tanulmány kutatási dokumentáció immateriális javakra vonatkozó előirányzata kevésnek bizonyult, ezért a Polgármesteri Hivatal napelemes rendszerének kialakítására és a Hévízi Illyés Gyula Általános Iskola épületenergetikai fejlesztésére szolgáló előirányzatból bruttó 7.556 ezer Ft előirányzat átcsoportosítása szükséges.

A felhalmozási kiadási előirányzatokat szintén érinti a lekötött betét előirányzatának kialakítása miatti előirányzat átcsoportosítás. Az előirányzatok esetében a 2015. évben fel nem használt és kötelezettséggel nem terhelt előirányzatok zöme elvonásra került.

Ilyen pl: Hévíz.hu honlap szerkesztése, Orvosi rendelő és ügyeleti épületrész új villámvédelmi rendszerének kialakítása, „Korok-Borok” Egregyi temető kápolna állagmegóvási munkálatai, Város fejlesztési stratégia alapján tervezés, Gyógyhelyi főtér kialakítási projekt, Adósságkonszolidációban nem részesült önkormányzati fejlesztések előkészítése, Bibó Gimnázium és az Illyés Gyula Általános Iskola épületenergetikai korszerűsítése előirányzat-maradványa, Polgármesteri Hivatal klíma berendezés cseréje előirányzat-maradványa, 2 db gépkocsi beszerzés előirányzat maradványa.

*Felhalmozási célú támogatás államháztartáson kívülre előirányzat:* 800 ezer forinttal csökken a lakosságnak nyújtott felhalmozási kölcsön előirányzata.

*Felhalmozási tartalékok:*

A tartalékot csökkenti:

A Képviselő-testület 340/2015. (XII. 30.) határozat 31.000 ezer Ft átmeneti támogatásban részesültette a Hévíz-Balaton Airport Kft-t, fennálló hitelállományának csökkentése miatt. A döntés szerint az átmeneti támogatás forrása a felhalmozási tartalék.

A tartalék további előirányzata a lekötött betét előirányzatának kialakítására csoportosításra került.

***Finanszírozási kiadások:*** előirányzata 300.000. ezer forinttal emelkedik.

Kialakításra kerül a *lekötött bankbetétként elhelyezet pénzeszközök* előirányzata. Önkormányzatunk 2015. évben 300.000 ezer forintot kötött le tartós betétként.

**Intézmények:**

**GAMESZ:** az intézmény a többletbevétel terhére 1.000 ezer forintot felhalmozási célra fordít, melyből konyhai gépeket és eszközöket, valamint gőztisztító gépet és hengerkefés súroló gépet szerez be.

A **Gr. I. Festetics György Művelődési Központ** és a **TASZII** esetében átcsoportosítás szükséges a felhalmozási kiadások kötelező és nem kötelező előirányzatai között, mely összességében a felhalmozási kiadások előirányzatát nem módosítja.

**V.**

**ÖSSZEFOGLALÓ**

A jelen előterjesztéssel benyújtott - 2015. évi költségvetés utolsó módosításáról szóló - rendelettervezet a város költségvetését 2015 december 31-ei hatállyal 3.605.460 ezer Ft bevételi és ugyanannyi összegű kiadási főösszegre módosítja.

A költségvetés módosítását a Bizottságok tárgyalják.

Kérem a Tisztelt Képviselő-testületet, hogy a – költségvetést módosító rendelettervezet és a tájékoztató mellékletek megismerése és megvitatása után – jelen előterjesztéssel benyújtott költségvetési rendeletmódosítást szíveskedjen elfogadni.

A rendelet módosítása minősített szótöbbséggel fogadható el.

Hévíz, 2016. február 10.

**VI.**

**Előzetes hatásvizsgálat**

A jogalkotásról szóló 2010. évi CXXX. törvény 17. §. (1) bekezdése alapján a jogszabály előkészítője – a jogszabály feltételezett hatásaihoz igazodó részletességű – előzetes hatásvizsgálat elvégzésével felméri a szabályozás várható következményeit.

**Rendelet-tervezet címe:** Hévíz Város Önkormányzat 2015. évi gazdálkodásáról szóló 3/2015. (II. 17.) rendelet módosítása

**Költségvetési hatása:** A 2015. évi költségvetési rendelet módosításáról szóló rendelet megalkotásához, módosításához kapcsolódó előzetes hatásvizsgálat során megállapítható, hogy az önkormányzatnak az államháztartásról szóló 2011. évi CXCV. törvény 34. §-ban foglalt lehetősége és egyben kötelezettsége, hogy a költségvetési rendeletében megjelenő bevételek és kiadások módosításáról, a kiadási előirányzatok közötti átcsoportosításokról a Képviselő-testület döntsön. A rendeletmódosításra negyedévenként a képviselő-testület döntése szerinti időpontokban, de legkésőbb az éves költségvetési beszámoló elkészítésének határidejéig kerülhet sor.

**Rendelet megalkotásának szükségessége:** A rendeletmódosításról szóló rendelet megalkotásának elmaradása esetén a Képviselő-testület által évközben hozott határozatokban szereplő – az eredeti költségvetésben még nem nevesített - feladatok megvalósításához nem áll rendelkezésre előirányzat. Emiatt a működési és beruházási feladatok végrehajtása nem lehetséges. Az évközben folyósított önkormányzatok általános és ágazati feladatokat finanszírozó támogatások összege, a működési célú költségvetési támogatások és kiegészítő támogatások összegének módosulása, Áht-n belülről átvett pénzek összege, a közhatalmi, egyéb működési és felhalmozási többletbevételek rendeletmódosítás hiányában nem kerülne átvezetésre a rendeleten, a költségvetési bevétel nem a valós képet mutatná.

**A jogszabály alkalmazásához szükséges személyi, szervezeti, tárgyi és pénzügyi feltételek**: Jelen költségvetés-módosítási rendelettervezet az önkormányzat, és valamennyi intézménye esetében tartalmaz működési, valamint a önkormányzat és a Polgármesteri Hivatal esetében felhalmozási bevételi előirányzat módosítást. A módosítás érinti a személyi juttatásra és munkáltatót terhelő szociális hozzájárulási adóra, dologi kiadásokra, az egyéb működési kiadásokra és a felhalmozási kiadásokra vonatkozó előirányzatokat.

A tárgyi feltételek vizsgálata nem értelmezhető a rendelet megalkotása kapcsán, a pénzügyi feltételek vizsgálatára pedig azért nincs szükség, mivel a pénzügyi feltételeket maga a költségvetés határozza meg.

A költségvetési rendeletmódosítás társadalmi, gazdasági, környezeti és egészségi hatása csupán közvetett, a társadalom és a gazdaság egy szűkebb körét, a város és vonzáskörzetéhez tartozó lakosságot érinti a benne foglalt feladatok és célok megvalósítása érdekében. A rendelkezésre álló előirányzatok módosítása befolyásolja a kötelezően ellátandó feladatok minőségét, az önként vállalt feladatok mennyiségét és azok színvonalát.

**VII.**

**Felülvizsgálatok- egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| Kondákorné Farkas Erika | Költségvetési ügyintéző |  |  |
| Szintén László | Közgazdasági osztályvezető/pénzügyi ellenőrzés |  |  |
| Dr Márkus Mirtill | Szervezési és jogi osztályvezető |  |  |
| Dr. Tüske Róbert | Jegyző/törvényességi felülvizsgálat |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
|  |  |  |  |
|  |  |  |  |